E Lomana na Kawatamata o Jisu | Vulici\n“Au taleitaki ira vakalevu na luve ni tamata.”—VKAI. 8:31.\nRAWA NI O VAKAMACALATAKA?\nNa cava e vakadinadinataka ni lomana vakalevu na kawatamata o Jisu?\nNa cava e vakadeitaka vei keda me baleta na vuravura vou na sala e vakayagataka kina o Jisu na nona kaukaua ni se tiko e vuravura?\nNa cakamana cava o vakanamata tu kina me cakava o Jisu?\n1, 2. E vakadinadinataka vakacava o Jisu na levu ni nona lomani keda na kawatamata?\nNA ULUMATUA ni Kalou e imatai ni sala e vakaraitaka kina vakavinaka o Jiova na nona vuku e sega ni katumi rawa. O koya na vatuka ni vuku qai “matai ligamaqosa” ena yasa i Tamana. Sa wacava na marau kei na nona lomavakacegu ni raici Tamana ni ‘vakarautaka na lomalagi’ qai “vakarautaka na yavu ni vuravura.” E marautaka na veika buli qo na ulumatua ni Kalou, ia e “taleitaki ira vakalevu na luve ni tamata.” (Vkai. 8:22-31) Io, ni bera mada ga ni mai bula vakatamata o Jisu, sa dau vakaraitaka o koya nona taleitaki keda na kawatamata kei na nona lomani keda.\n2 A yalorawarawa na Ulumatua ni Kalou ni “vakadravudravuataki koya” me mai bula vakatamata, e vakadinadinataka kina nona yalodina kei na nona lomani Tamana, vaka kina nona lomani keda vakalevu “na luve ni tamata.” E cakava qori me vakarautaka kina na “kedra ivoli e le levu.” (Fpai. 2:5-8; Maciu 20:28) Dua na ka nona lomani keda na kawatamata! Ni se bula tiko e vuravura o Jisu, a solia vua na Kalou na kaukaua me cakamana me vakaraitaka ni lomani keda vakalevu. E vakatakila o Jisu na levu ni ka vakatubuqoroqoro ena vakarau yaco e vuravura raraba.\n3 Nona lako mai vuravura o Jisu e rawa kina vua me “tukuna tale ga na itukutuku vinaka ni Matanitu ni Kalou.” (Luke 4:43) E kila o Jisu ni Matanitu ga qo ena vakarokorokotaki kina na yaca i Tamana, qai iwali tudei ni mate kece ni kawatamata. Sega ni kurabuitaki, ni vakilai ena nona cakacaka vakavunau o Jisu na nona kauaitaki ira dina na kawatamata. Na cava e bibi kina qo vei keda? Na ka eda na vulica kina ena solia vei keda na nuidei kei na vakabauta me baleta na veigauna se bera mai. Meda raica sara mada qo e va na cakamana i Jisu.\n“TU VUA NA KAUKAUA I JIOVA ME VEIVAKABULAI”\n4. Vakamacalataka na ka e yaco ni sotava e dua na vukavuka o Jisu.\n4 A toso totolo sara tiko nona vunau e matanalevu o Jisu, qai oti ga qo na vanua o Kalili. Dua na ituvaki vakaloloma e raica o Jisu ena dua na korolevu mai Kalili. (Mari. 1:39, 40) Duri tu e matana e dua na turaga e takavi koya tu na mate rerevaki na vukavuka. Me vakadinadinataki na kena tete na mate, e vakamacalataka na vuniwai o Luke ni “vukavuka na yagona taucoko.” (Luke 5:12) “Ni raici Jisu ga [o koya e tauvi vukavuka], e davo vakatoboicu qai kerea: ‘Turaga, ke oni vinakata, ni vakasavasavataki au mada.’” E sega tale ni vakatitiqataka na turaga qo ni tiko vei Jisu na kaukaua me vakabulai koya kina, e vinakati ga me kila ke vinakata dina o Jisu me vakabulai koya se sega. Na cava ena cakava o Jisu ena nona vakamamasu? Na cava e vakasamataka tu o Jisu ni tarai koya na turaga e rairai bulicaki vakaca tu na yagona? Vakacava o Jisu, ena vakataki ira na Farisi era sega ni via lomani ira na tauvi vukavuka? Na cava o na cakava?\n5. Na cava e uqeti Jisu me tukuna “Au vinakata” ni vakabulai koya na vukavuka?\n5 Rairai a guilecava na turaga e tauvi vukavuka me kailavaka “Dukadukali, dukadukali!” me vaka e lavaki ena Lawa e soli vei Mosese. A sega ni kauta cake mai qori o Jisu. A kauaitaka ga na turaga ya kei na ka e gadreva. (Vunau 13:43-46) Eda sega ni vakadeitaka na ka e vakasamataka tu o Jisu, eda kila ga na ivakarau ni lomana. E uqeti koya na loloma me cakava kina na veika veivakurabuitaki. E dodoka yani na ligana, tarai koya na vukavuka, e qai vakavotuya na kaukaua kei na yalololoma na rorogo ni domona, e kaya kina o Jisu: “Au vinakata. Mo savasava mai.” Mani “yali vakasauri na nona vukavuka.” (Luke 5:13) E tiko dina e kea na kaukaua i Jiova. Na kaukaua qori e cakamana kina o Karisito, e vakaraitaka tale ga kina o Jisu na levu ni nona lomani keda.—Luke 5:17.\n6. Na cava e duatani kina na cakamana i Jisu, na cava tale ga e vakaraitaka qo?\n6 Na kaukaua ga ni Kalou e rawa kina vei Jisu me cakava e levu na cakamana vakatubuqoroqoro. E sega ni vakabulai ira ga na vukavuka kei na so tale na mate e takavi ira tu na lewenivanua. E tukuna vei keda na iVolatabu: “Nodra kurabui na ilala levu nira raica nira sa vosa na galu, era vakabulai na vakaleqai tu na yagodra, lako na lokiloki, rai na mataboko.” (Maciu 15:31) Me vakaraitaka na yalololoma va qo, a sega ni vinakati vei Jisu me taura tale mai e dua na gacagaca ni tamata me sosomitaka vua e dua tale. A vakabula sara ga na tikiniyago kei na gacagaca kece e leqa tu! Totolo tale ga nona veivakabulai, so na gauna ni tu mada ga mai vakayawa e se veivakabulai ga. (Joni 4:46-54) Na cava e vakaraitaka na veika vakatubuqoroqoro qo? O Jisu na Tui sa veiliutaki tiko ena gauna qo mai lomalagi e tu vua na kaukaua, e vinakata tale ga me veivakabulai tawamudu. Noda vulica na ka e cakava o Jisu vei ira na lewenivanua e vakadeitaka vei keda ni na vakayacori ena vuravura vou na parofisai vakaivolatabu e tukuni kina: “Ena lomani ira na vakaloloma kei na dravudravua.” (Same 72:13) O Jisu ena cakava na ka e vu dina mai lomana me vukei ira kece na vakaleqai tu.\n“TUCAKE, TAURA NOMU IDAVODAVO, MO LAKO”\n7, 8. Vakamacalataka na veika e yaco ni bera ni lai raica o Jisu e dua na turaga paralasi ena yasa ni tobu ni sili mai Peceseita.\n7 Sa oti e vica na vula nona vakabula na vukavuka o Jisu mai Kalili. E lai vunautaka na itukutuku vinaka ni Matanitu ni Kalou e Kalili me yaco sara e Jutia. Rairai uqeti ira e udolu na nona itukutuku o Jisu, e veiuqeti tale ga na sala e cakava kina qori o koya. E matata ni vinakata o koya me vunautaka na itukutuku vinaka vei ira na dravudravua, me vunautaka na veisereki vei ira na vesuki tu, qai vakabulai ira na vusolo na lomadra.—Aisea 61:1, 2; Luke 4:18-21.\n8 Yaco mai na vula o Naisani. Ni talairawarawa ena ivakaro i Tamana, e gole i Jerusalemi o Jisu me lai tiko ena Lakosivia. E maqusa na korolevu nira gole yani mai na veiyasana mera lai tiko ena soqo tabu qo. Ena yasana e cake ni valenisoro e tiko kina e dua na tobu ni sili e vakatokai o Peceseita, qai raica e kea o Jisu e dua na turaga tauvimate.\n9, 10. (a) Na cava era lako kina ena tobu ni sili e Peceseita na lewenivanua? (b) Na cava a cakava o Jisu ena yasa ni tobu, na cava tale ga eda vulica kina? (Raica na imatai ni yaloyalo.)\n9 Era tabili yani e Peceseita o ira na tauvimate kei ira na vakaleqai tu. Na cava era lakova e kea? Era vakabauta ke dua e tauvimate qai siro ena tobu ni yavalati na wai ena vakabulai vakacakamana. Vakasamataka mada na ivakarau ni lomadra o ira na gole yani ena vanua ya! E macala ga ni na laurai na vaqara bula, nuiqawaqawa, kei na vakanuinuikara. Na cava ga e lako kina e kea o Jisu, ni turaga uasivi e sega ni leqa tu na yagona? E uqeti Jisu na loloma me toro yani vua na turaga a tauvimate tu mai vakabalavu ni bera mada ga ni mai bula vakatamata e vuravura o Jisu.—Wilika Joni 5:5-9.\n10 O rawa ni raitayaloyalotaka nona lomaleqa na turaga tauvimate qo ni tarogi koya yani o Jisu ke via bula? Sega ni bera nona vakadonuya. A vinakata me bula, e sega ga ni kila na sala ena rawa kina qori ni sega ni dua e keveti koya ena tobu. Mani vakarota o Jisu me taura na nona idavodavo qai taubale, na ka sara ga a sega tu ni rawa ni cakava na turaga qo. E muria na ka e tukuna o Jisu ni taura nona idavodavo qai taubale sara. Vakaciriloloma dina noda raitayaloyalotaka na ka ena cakava o Jisu ena vuravura vou! Eda raica votu tale eke nona yalololoma o Jisu. E dau vaqarai ira era gadreva dina tu na veivuke. Me uqeti keda mada ga na ivakaraitaki i Jisu nida vaqarai ira tiko ga ena noda yalava era lomabibitaka tu na veika ca e yaco tu qo e vuravura.\n“O CEI E TARA NA NOQU ISULU E SAU?”\n11. E vakaraitaki vakacava ena Marika 5:25-34 nona lomani ira na tauvimate o Jisu?\n11 Wilika Marika 5:25-34. A 12 na yabaki nona madua voli na marama qo. E tara na nona bula taucoko na mate e tauvi koya voli mai, okati tale ga kina na nona sokalou. E “vosota e levu na veiqaravi vakavuniwai, e vakayagataka kece kina na nona iyau,” sa qai ca ga na kena ituvaki. Dua na siga a veisau na ka e cakava me rawa kina ni bula. A saga me volekati Jisu. E ciqi yani ena kedra maliwa na ilala levu qai tara na isulu e sau i Jisu. (Vunau 15:19, 25) E vakila o Jisu ni yali vua na kaukaua, mani taroga se o cei e tarai koya. “E rere qai sautaninini,” na marama ni “tekiduru e mata i Jisu qai tukuna vua na ka dina kece.” Ni kila o Jisu ni vakabulai koya o Jiova na Tamana, e tukuna vua ena yalovinaka: “Luvequ, sa vakabulai iko na nomu vakabauta. Lako ena vakacegu, mo bula mai na kemu mate bibi.”\nE vakadinadinataka o Jisu ena nona cakamana ni kauaitaki keda dina kei na noda leqa (Raica na parakaravu 11, 12)\n12. (a) O na vakamacalataki Jisu vakacava ena ka eda sa vulica mai? (b) Na cava eda vulica vei Jisu?\n12 Sa dua na ka nona yalovinaka o Jisu! Eda raica ni dau vu mai lomana nona vukei ira na tauvimate. E vinakata o Setani meda nanuma nida sega ni lomani qai sega na beteda. Eda kila vinaka ena cakamana i Jisu ni kauaitaki keda dina, e kila vinaka tale ga na noda leqa. Sa dua dina na Tui qai Bete Levu dauloloma! (Iper. 4:15) De dua e dredre vei keda meda kila na ivakarau ni lomadra o ira na tauvimate bibi, vakauasivi ke se bera vakadua ni yaco vei keda. Meda kua ni guilecava ni sega vakadua ni tauvimate o Jisu, ia e lomani ira tiko ga na tauvimate. Me uqeti keda mada ga na ivakaraitaki i Jisu meda cakava qori ena noda vinaka taucoko.—1 Pita 3:8.\n“E TAGI O JISU”\n13. Na cava e laurai vei Jisu ni vakaturi Lasarusa?\n13 Dau tarai Jisu na nodra rarawa eso tale. Ni raica na kena tarai ira eso tale na nona mate na nona itokani o Lasarusa, e “vusolo na loma” i Jisu. E va qori na ivakarau ni lomana, ia e kila o koya ni na vakaturi Lasarusa ena dua ga na gauna lekaleka ya. (Wilika Joni 11: 33-36.) E sega ni madualaka o Jisu me vakaraitaka na ivakarau ni lomana. Era raica na vakararai tu na nona lomani Lasarusa kei ratou na nona vuvale o Jisu. Dua na ka na nona loloma ni vakayagataka na kaukaua e solia vua na Kalou me vakaturi koya kina na nona itokani!—Joni 11:43, 44.\n14, 15. (a) Na cava e vakadinadinataka ni vinakata dina o Jiova me vakaotia na rarawa? (b) Na cava e okati ena matavosa “ibulubulu nanumi”?\n14 Na iVolatabu e vakamacalataki Jisu ni “ucui koya vinaka [na Dauveibuli].” (Iper. 1:3) Na cakamana i Jisu e vakadinadinataka ni rau vinakata vakaveitamani me rau vakaotia na rarawa ni tauvimate kei na mate. Na gagadre qori e sega ni yalani ga ena veivakaturi e volai tu ena iVolatabu. E kaya o Jisu: “Sa voleka mai na gauna mera rogoca kina na domona o ira kece na tu ena ibulubulu nanumi mera tucake mai.”—Joni 5:28, 29.\n15 E veiganiti nona tukuna o Jisu na “ibulubulu nanumi” ni qo e okati kina na nona vakanananu na Kalou. Na Kalou Kaukaua Duadua e bulia na lomalagi kei na vuravura, e rawa me nanuma na itukutuku matailalai kece me baleti ira na wekada era sa mate. (Aisea 40:26) E sega wale ga ni rawa vei Jiova me nanumi ira, e vinakata tale ga kei Luvena me cakava. Nona vakaturi o Lasarusa kei na so tale e volai tu ena iVolatabu e dusia na ka ena yaco e vuravura raraba ena vuravura vou.\nO IKO KEI NA CAKAMANA I JISU\n16. Na ka dokai cava era na vakila o ira na yalodina tiko ga?\n16 Ke da yalodina tiko ga, eda na vakadinadinataka kina na cakamana levu duadua, oya noda bula ena veivakararawataki levu. Ni oti na Amaketoni, ena levu tale na cakamana meda bulabula vinaka kina. (Aisea 33:24; 35:5, 6; Vkta. 21:4) Vakasamataka mada nida raica ni sa kolotaki laivi na matailoilo ni wilivola, sa na sega na ititoko, na idabedabe qiqi, na irogorogo, kei na so tale. E tiko na vuna vinaka me solia kina o Jiova vei ira na bula ena Amaketoni na bulabula vinaka ni yago. O ira na bula yani qo e tiko na nodra cakacaka. Era na cakacaka ena marau nira veisautaka na noda vuravura me parataisi, na isolisoli e solia vei ira na Kalou.—Same 115:16.\n17, 18. (a) Na cava e cakamana kina o Jisu? (b) Na cava mo saga kina mo bula ena vuravura vou ni Kalou?\n17 Nona veivakabulai o Jisu ena gauna makawa e uqeta na “isoqosoqo levu” nikua, e vakadeitaka tale ga na gauna marautaki nida vakabulai mai na mate kece. (Vkta. 7:9) E dusia na nona veivakabulai na ivakarau ni lomana kei na levu ni nona lomana na kawatamata o koya na Ulumatua ni Kalou. (Joni 10:11; 15:12, 13) E vakavotui ena yalololoma i Jisu na nona kauaitaki ira yadua na nona dauveiqaravi o Jiova.—Joni 5:19.\n18 Era vutugu na kawatamata, era rarawa ra qai mate. (Roma 8:22) Eda gadreva na vuravura vou ni Kalou, na vanua sa na sega tale kina na vakaleqai ni yago me vaka e yalataka o koya. Na Malakai 4:2 e uqeti keda meda nuitaka nira na “ladelade me vaka na luvenibulumakau yagovinaka” o ira na vakabulai, era na marau nira sa sereki mai na ivalavala ca. Me vu mada ga mai lomada noda vakavinavinakataka na Kalou, qai dei noda vakabauta nona vosa ni yalayala. Meda uqeti mada ga meda cakava ena gauna qo na ka eda rawa ni cakava meda bula kina ena vuravura vou. Veiuqeti dina noda kila ni cakamana i Jisu e vuravura e ivakaraitaki wale ga ni vakacegu tawamudu sa na voleka qo meda marautaka ni veiliutaki vakaMesaia o Jisu!\niMeli iMeli E Lomana na Kawatamata


Spore CD idola Generator - Hack donu\nSepiteba 12, 2019\t0\tMai vei exacthacks\nSpore na generator vosavuni 2019 lavetaki wale ni xbox e dua, ps4 & PC ni sega na veivakadeitaki se vakadidike ni tamata:\nSpore CD idola Generator sa dua na parokaramu ka na veivuke ki na gamers taucoko. Sa rawa mo vakavurea na tawayalani ni nomu laiseni ni cakacaka ni nabavuni me baleta na qito Spore. Na Spore e sara na qito tudei ka a vagalalataki ena 2008. E tuvai mai na Wright me tolu na qito levu vakacegui me vaka na:\nSpore e sa dua dina na qito qaqa ka tiko ena vica na gauna e vuravura taucoko. Era dau taleitaka na tamata me ra qito ena qito oqo ka sa sau levu sara vei ira. Nikua eda sa na mai wasea tiko oqo na Spore CD ni laiseni me baleti ira kece na dauqito.\nNa sala me rawati kina na nabavuni ni galala ena vakayagataki ni Spore CD idola Generator?\nNa Spore CD Keygen e rawarawa sara me vakayagataki, mo na lavetaka ga na parokaramu oqo ena nomu ivakarau ka vakacuruma na cala. Ni oti na komipiuta ni dolava na parokaramu o na gadreva mo digitaka na nomu ivakarau ni cakacaka (Xbox e dua, PlayStation 4 se PC) ni vakaraitaki tiko e ra na iyaloyalo.\nSpore ni laiseni Generator\nQai mai lauti koya na bulukau CD kena inaki ka me cakacakataki na noda keygen. E rawa ni tauri e vica na miniti ia e dodonu mo wawa me yacova ni sa oti na kena icakacaka. Ena mua ni cakacaka e volai tu kina na ga vakataki koya ni kemu ivakatakilakila ka qito Spore qito ka sega mada ga ni vakayagataka e dua na peni.\nNa Spore ni Keygen?\nE rawa beka ni o sikova e vica tale na tikina ni bera ni ko laki tiko eke ExactHacks. Ia na veivanua e levu duadua e gadrevi kina na nomu itukutuku ena kena vakaleweni na vakadidike. Se mo na volia na nodrau veiqaravi ia ena vanua oqo o na raica kina na isau ni OS kece sara e sega mada ga ni veivakadeitaki se vakadidike me baleta na Spore ivakatakilakila ni laiseni ni.\nNa nabavuni oqo era sega ni vakayagataki ka sega ni vakacacana iko ena gauna ga ni nomu via taura. Eda taleitaka ga me vukei ira na tamata era vaqara tiko na mataqali parokaramu vakaoqo.\nButurara 12 Walkthrough yaloka ni Siganimate.\nAu na tekivu ena noqu raica na 12 Yaloka ni Siganimate. Au sa dau ni voli ena toba ni veika ni iyau dauvakasasa mai kea me tovolea ka raica ni sa 2 macawa.\nEda sa bulia talega e dua na walkthrough me baleti ira era sega ni rawa ni vakatagitaka vakai iko. Ia oqo au nanuma ni sa dua na gauna cecere me 'u qai vakaraitaka kina na nodra yaloka na Siganimate. Eso era rawarawa sara me ra kunea, Eso beka e rawa ni o raica se tauva ena gauna ni nomu vakadidike.\nEna dou ni ko sa na vakacuruma na noda iyaya ni cakacaka ko na qai raica talega na isema ni vidio. Na vanua me da na vakatakila kina eso na veika vuni ni qito oqo. Mo gole sara ki na isema ni lavelavetaki ka soli yani na laiseni ni ivakatakilakila ni itukutuku ni itukutuku ni Generator me baleta na kena caka talega.\nIWasewaseCD idola PC-Xbox ni PS Qito Keygen\nIvakatakilakilaSpore ni laiseni Generator Spore Registration Code Generator


Ventless Ethanol Burner AF80 - Bukawaqa ni Cakacakaniliga\nNa itikotiko » Ivoli » Ventless Ethanol Burner AF80\n2.Na veika e dau vakatawana na icula kei na ivolavakarau e vakatawana na itavi icula me baleta na burner.\n3. Itukutuku e tiko ena stainless kei na MDF.\n4. Bio na ethanol taqe kei na kama.\n5. Co2 veitaqomaki infrared detector ka tarova na kama ena soqo ni kena tarai na un e vakadonui.\n6.Sa na sega na cakacaka kevaka e sa yavalati na burner mai na mataivalu external.\n8. Ena detectors katakata, ena raraba vakaikoya ni sa ivakarau tiko na ivakatagedegede ni un.\n9. AC charger se batiri charger ena batiri loader.\n10. E revurevu ni vakarorogo.\n11. Cakacaka lokataki ni gone.\nInspirations ecological buka: na veiwaki ni itovo vakavanua kei na draki! Oqo ena dua na vakasama levu me baleta na Super loma ni bukawaqa!\nE rawa ni da kila na iukuuku kece oqo ena gacagaca vou ni buka. Na vakasama vinaka dina ki na dua na bio ni gauna oqo ethanol irara!\nKauta mai na draki veivolekati ni irara totoka oqo ena nomu vale ka marautaka na coziness savasava.\nEna yameyame ni ethanol irara, Dabe vata, Wasea na marau kei na qaqa ena nomu matavuvale kei na nomu itokani ni ko gunu damudamu na wines, Veivosaki, Qitotaka, Veidredrevaki ... Sa Dodonu Me Ka Levu!!!\nNa i Gale na iRogo:\nT:How about sample order?\nT:Me 'u na volia e dua kei na levu ni kena isau?\nA:Cakacakaniliga ni irara veivotayaka na kena ivoli ena sivia na 100 veimatanitu ka sereki ki na veivanua kecega e vuravura. To find out where to purchase an Art Fireplace or insert, Yalovinaka vakalewena na fomu mo raica ena tabana ni veitaratara. Ena sauma iko e dua na mata ni irara ni Cakacakaniliga ena imeli ena loma ni imeli 24 na auwa vata kei na dua na ivolavakamacala kei na kena isau.\nKevaka e vakavinaka vakalevu na nomu kerekere ka oka kina e dua se sivia na ivakaraitaki, kakua ni wawa mo cavuta ena fomu ni veitaratara. Keitou na qai vakauta yani vei kemuni na ivakamacala vakamisini me baleta na ivoli o ya, e dua na droini komipiuta ni vata kei na measurements me rokovi ka vakakina na kena e oka kina na isau ni kena kau.\nMatai Ethanol Burner AF120\nLivaliva Ethanol Burner AF50\nReveni ni Ethanol Burner AF180\nVakalekaleka ni Ethanol Burner AF40


2 Samuela 5 | iVolatabu ena Internet | Vakadewa ni Vuravura Vou\niKarua ni Samuela 5:1-25\nBuli o Tevita me tui Isireli taucoko (1-5)\nValuti o Jerusalemi (6-16)\nSaioni na Koro i Tevita (7)\nVakadrukai ira na kai Filisitia o Tevita (17-25)\n5 Toso na gauna era lako yani na yavusa kece e Isireli vei Tevita i Epironi,+ era kaya: “Raica! O keimami na suimuni kei na lewemuni.*+ 2 Ena veigauna sa oti ni tui tiko o Saula, o kemuni ga oni dau liutaki ira yani na Isireli ena ivalu.*+ E qai tukuna vei kemuni o Jiova: ‘O na vakatawai ira na noqu tamata na Isireli, o na liutaki ira na Isireli.’”+ 3 Era mani lako kece yani na qase ni Isireli vua na tui e Epironi, ni veiyalayalati oti kei ira+ o Tui Tevita ena mata i Jiova e Epironi. Era lumuti Tevita sara me tui Isireli.+ 4 E yabaki 30 o Tevita ena gauna e buli kina me tui qai veiliutaki me 40 na yabaki.+ 5 E liutaki Juta mai Epironi me vitu na yabaki ono na vula, e veiliutaki mai Jerusalemi+ me 33 na yabaki me lewai Isireli taucoko kei Juta. 6 E lako i Jerusalemi na tui kei ira na nona tamata mera valuti ira na Jepusaiti+ era tawana tiko na vanua. Era vakatanini Tevita: “O na sega ni lako mai ke! Era na cemuri iko mada ga na mataboko kei na gera.” Era nanuma, ‘Ena sega ni lako mai ke o Tevita.’+ 7 Ia e valuta o Tevita na koro kaukaua o Saioni, sa Koro i Tevita+ ena gauna qo. 8 E mani kaya o Tevita ena siga oya: “O ira na mokuti ira na Jepusaiti mera curu ena ikeliniwai mera mokuti ira ‘na gera kei na mataboko,’ e cati ira o Tevita!” Oya na vuna e tukuni kina: “Era na sega ni lako mai vale na mataboko kei na gera.” 9 E lai vakaitikotiko o Tevita ena koro kaukaua, e qai vakatokai* me Koro i Tevita. E tara vale wavoki sara o Tevita mai na Buke*+ me gole i loma.+ 10 E kaukaua tiko ga o Tevita+ ni tokoni koya o Jiova, na Kalou ni lewe vuqa.*+ 11 E tala eso na italai o Tui Airami+ e Taia vei Tevita, e vakauta tale ga na kau sitari,+ e talai ira na matai ni kau kei ira na matai ni vatu mera tara na lalaga, era tara sara na vale* i Tevita.+ 12 E kila o Tevita ni sa vakataudeitaki koya o Jiova me tui Isireli,+ e vakacerecerea tale ga na nona matanitu+ ena vukudra na nona tamata na Isireli.+ 13 E kauta o Tevita eso tale na watina kei na watina lalai+ mai Jerusalemi ni lesu mai Epironi, e sucu e levu tale na luvena tagane kei na luvena yalewa o Tevita.+ 14 Qo na yacadra na luvena era sucu e Jerusalemi: o Samua, o Sopapi, o Necani,+ o Solomoni,+ 15 o Ipiari, o Ilisua, o Nefeki, o Jafia, 16 o Ilisama, o Eliata, kei Elifeleti. 17 Nira rogoca na kai Filisitia ni sa lumuti o Tevita me tui Isireli,+ era lako cake na kai Filisitia kece mera vaqarai Tevita.+ Ni rogoca qori o Tevita e lako sobu ina idrodro.+ 18 Era lako yani na kai Filisitia, ra qai yatuni ena Buca o Refeimi.+ 19 E tarogi Jiova sara o Tevita,+ e kaya: “Meu lako cake meu valuti ira na kai Filisitia? Oni na soli ira e ligaqu?” E mani tukuna vei Tevita o Jiova: “Lako cake, au na soli ira dina na kai Filisitia e ligamu.”+ 20 E mani lako o Tevita i Peali-pirasimi qai mokuti ira e kea. E tukuna sara: “E vakadrukai ira na kequ meca o Jiova+ e mataqu me vaka na tacoka ni wai.” Qori na vuna e vakatoka kina na vanua oya me o Peali-pirasimi.*+ 21 Era biuta tu e kea na kai Filisitia na nodra matakau qai kauta tani o Tevita kei ira na nona tamata. 22 Oti era lako cake tale yani na kai Filisitia mera yatuni ena Buca o Refeimi.+ 23 E tarogi Jiova sara o Tevita, ia e kaya o koya: “Kua ni lako cake vei ira. Mo lako yani e dakudra, mo ravuti ira donuya na veibeaka.* 24 Ni o rogoca ga na rorogo ni tayabe ena ulu ni veibeaka, mo yavala sara, ni liu vei iko o Jiova me mokuta na nodra mataivalu na kai Filisitia.” 25 E cakava sara qori o Tevita me vaka ga e vakaroti koya kina o Jiova, e mokuti ira na kai Filisitia+ mai Kipa+ me yaco sara i Keseri.+\n^ Se rawa ni, “vakatoka o koya.”\n^ Kena ibalebale “Turaga ni Basubasu.”


Vakatekivu 21 | iVolatabu ena Internet | Vakadewa ni Vuravura Vou\nSucu o Aisake (1-7)\nVakalialiai Aisake o Isimeli (8, 9)\nVakatalai o Eka kei Isimeli (10-21)\nVeiyalayalati o Eparama kei Apimeleki (22-34)\n21 E qai nanumi Sera o Jiova me vaka ga na nona vosa, e qai cakava vei Sera o Jiova na ka e yalataka.+ 2 E qai bukete+ o Sera, e vakasucuma e dua na gonetagane ena gauna lokuci a yalataka+ na Kalou, ni sa qase sara o Eparama. 3 E vakatoka o Eparama na luvena tagane se qai vakasucuma ga o Sera me o Aisake.+ 4 E qai cilivi Aisake na luvena tagane o Eparama ni se qai siga walu ga, me vaka a vakarota vua+ na Kalou. 5 Sa yabaki 100 o Eparama ena gauna e sucu kina o Aisake na luvena tagane. 6 E qai kaya o Sera: “Sa vakavuna na Kalou meu dredre, era na dredre vata kei au* o ira kece na rogoca na ka qo.” 7 E kaya tale: “O cei e bau kaya tu vei Eparama, ‘Ena vakasucuma na gone o Sera’? Ia au sa vakasucuma e dua na luvena tagane ni sa kenaturaga o koya.” 8 E tubu na gone qai kali, e mani vakarautaka o Eparama e dua na magiti levu ena siga e kali kina o Aisake. 9 Ia e raica tiko ga o Sera ni vakalialiai Aisake+ tiko na luvei Eka+ na kai Ijipita, e luvena vei Eparama. 10 E qai tukuna vei Eparama: “Vakatala na yalewa bobula qo kei na luvena tagane, ni na sega ni itaukei vata kei Aisake na luvequ na luvena tagane na yalewa bobula qo!”+ 11 Ia sa bau rarawataka dina o Eparama+ na ka e tukuna o koya me baleti luvena tagane. 12 E qai kaya na Kalou vei Eparama: “Mo kua ni rarawataka na ka e tukuna tiko o Sera vei iko me baleta na gonetagane kei na nomu yalewa bobula. Mo rogoci koya,* ni na basika mai vei Aisake+ o koya ena qai okati me nomu kawa. 13 Ia au na cakava me dua tale ga na matanitu na luvena+ na yalewa bobula,+ ni nomu kawa o koya.” 14 E mani sou vakamataka o Eparama, e kauta na madrai kei na dua na tavaya wai kulinimanumanu, e solia sara vei Eka. E biuta sara e taba i Eka qai vakatalai koya kei na gonetagane.+ E gole yani o Eka e qai veilakoyaki voli ena vanua talasiga e Pieri-sepa.+ 15 E qai maca na wai ena tavaya kulinimanumanu, sa qai biuta na gonetagane e ruku ni dua na vunikau lailai. 16 E gole yani o koya e lai dabe duadua tu, na vanua e toka kina e vaka na yawa ni vanua e rawa ni vanataki kina e dua na gasau ni dakaititi, ni kaya o koya: “Au sega ni via raica ni mate na gone.” E mani dabe tu mai vakayawa qai tabalaka na tagi. 17 E qai rogoca na domo ni gonetagane+ na Kalou, sa qai kacivi Eka mai lomalagi na agilosi ni Kalou, e kaya vua:+ “Na cava e manati iko Eka? Kua ni rere, ni sa rogoca na Kalou na domo i gonetagane ena vanua e toka mai kina. 18 Mo tucake, vakaduria na gonetagane qai tauri koya e ligamu, niu na cakava me matanitu levu o koya.”+ 19 E qai dolava na Kalou na matana qai raica e dua na ikeli wai, e gole sara yani, tawana na wai ena tavaya kulinimanumanu qai solia vua na gonetagane me gunu. 20 Na Kalou e qai tiko kei na gonetagane+ ni tubu cake tiko. E bula voli ga o koya ena vanua talasiga, qai dauvanataka na dakaititi. 21 E lai vakaitikotiko sara ena vanua talasiga e Perana,+ qai lai kauta mai na vanua o Ijipita o tinana e dua me watina. 22 Ena gauna oya e lako yani vei Eparama o Apimeleki kei Fikoli na iliuliu ni nona mataivalu, e tukuna vei Eparama: “E tiko kei iko na Kalou ena ka kece ga o cakava.+ 23 Ia qo mo bubului vei au eke vua na Kalou, ni o na sega ni cakacaka vakailasu vei au, o ira na luvequ, kei na noqu kawa, ia me vaka ga na dei ni noqu lomani iko, me va qori tale ga na ka o cakava vei au kei na vanua o sa mai tiko voli kina.”+ 24 E qai kaya o Eparama: “Au bubului ena ka qo.” 25 Ia e kudruvaka vei Apimeleki o Eparama na toevu era taura vakaukaua na dauveiqaravi i Apimeleki.+ 26 E tukuna sara o Apimeleki: “Au sega ni kila o cei e cakava na ka qo, o sega tale ga ni mai tukuna vei au, au se qai rogoca sara ga nikua.” 27 E mani kauta o Eparama na sipi kei na bulumakau, e solia vei Apimeleki, erau mani cakava e dua na veiyalayalati. 28 Ni biuta vakatikitiki o Eparama e vitu na lami yalewa mai na qelenimanumanu, 29 e qai tarogi Eparama o Apimeleki: “Na cava o biuta kina vakatikitiki i ke na vitu na lami yalewa qo?” 30 E sauma o koya: “Mo ciqoma mai ligaqu na vitu na lami yalewa qo, mera ivakadinadina niu a kelia na toevu.” 31 Oya na vuna e vakatoka kina na vanua oya me o Pieri-sepa,*+ ni rau a bubului ruarua e kea. 32 Erau mani veiyalayalati+ e Pieri-sepa. Oti ya, e lako sara yani o Apimeleki kei Fikoli na iliuliu ni nona mataivalu, erau lesu ina nodra vanua na kai Filisitia.+ 33 Oti oya e tea o koya e Pieri-sepa e dua na vu ni tamarisi, e qai kaciva e kea na yaca i Jiova,+ na Kalou e sega ni mudu.+ 34 Dua na gauna balavu*+ e tiko voli kina o Eparama ena nodra vanua na kai Filisitia.\n^ Se rawa ni, “era na dredrevaki au.”\n^ Ipe., “na domona.”\n^ Kena ibalebale “Toevu ni Bubului, Toevu e Vitu.”\n^ Ipe., “vica vata na siga.”


Vakavulica o Jisu na Yalomalumalumu ena iOtioti ni Lakosivia | Bula i Jisu\nMACIU 26:20 MARIKA 14:17 LUKE 22:14-18 JONI 13:1-17\nIOTIOTI NI LAKOSIVIA I JISU KEI RATOU NA YAPOSITOLO\nVEIVAKAVULICI NI VUYA NA YAVADRATOU NA YAPOSITOLO\nErau sa yaco i Jerusalemi o Pita kei Joni me vaka e vakarota o Jisu, me rau lai vakavakarau me baleta na Lakosivia. Eratou na qai muri o Jisu kei na vo ni tini na yapositolo. Sa dromu tiko na siga ena yakavi ni sirova na Ulunivanua ni Veiolive o Jisu kei ratou na tisaipeli. Qori na iotioti ni gauna me sarava sobu mai kina na ulunivanua qo o Jisu me yacova na nona vakaturi.\nNi ratou yaco ina korolevu o Jisu kei na nona matailakolako, eratou gole sara ina vale eratou na solevutaka kina na Lakosivia. Sa vakarautaki kece tu na ka ena dua na rumu levu ena tabavale e cake me vakayacori kina na kanavata ni Lakosivia. Sa nanamaki voli mai o Jisu ina solevu qo, e kaya: “Au gadreva vakalevu me datou kania vata na kakana ni Lakosivia qo ni bera niu vakararawataki.”—Luke 22:15.\nSa vakayabaki na kena veisoliyaki voli e vica na bilo waini vei ira na tiko ena solevu ni Lakosivia. E taura sara o Jisu e dua na bilo waini, e vakavinavinakataka qai kaya: “Dou taura qo, dou veisoliyaka mo dou gunu kece kina. Au tukuna vei kemudou, me tekivu qo au na sega tale ni gunuva na vuanivaini me yaco mada mai na Matanitu ni Kalou.” (Luke 22:17, 18) Sa vakaraitaka sara tiko ga e keri o Jisu ni sa voleka ni vakamatei.\nE kurabuitaki e dua na ka e yaco ni vakacagau tiko na kanavata ni Lakosivia. E tucake o Jisu, luvata nona isulu e sau, taura e dua na tauwelu, oti e livia sara na wai ena beseni. E kena ivakarau me tuvanaka o itaukeinivale me vui na yavadra na nona vulagi, ena rairai cakava qori e dua na dauveiqaravi. (Luke 7:44) Ia e cakava qori o Jisu ena solevu qo ni sega ni tiko na itaukeinivale. A rawa ni cakava e dua vei ratou na yapositolo, ia e sega ni bole e dua ni ratou se rairai veiqati tiko ga. Se mani cava na vuna, dua na ka nodratou madua ni vuya o Jisu na yavadratou.\nE kaya o Pita ni yaco yani vua o Jisu: “Oni na sega sara ni vuya na yavaqu.” E tukuna o Jisu: “Keu sega ni vuya na yavamu, o na sega ni noqu itokani.” Sega ni bera nona sauma o Pita: “Turaga, ni kua ni vuya ga na yavaqu, na ligaqu tale ga kei na uluqu.” Sa na kurabui mada ga ni tukuna o Jisu: “O koya e sili oti sa savasava, e sega tale ni yaga me savui na yagona taucoko, na yavana ga. Dou sa savasava o kemudou, ia sega ni o kemudou kece.”—Joni 13:8-10.\nE vuya kece o Jisu na yavadratou na le 12, na yavai Jutasa Isikarioti tale ga. Oti e dara tale nona isulu e sau, lai dabe tale ena teveli, sa qai taroga: “Dou kila na ka au cakava vei kemudou? Dou kaya niu ‘Qasenivuli,’ niu ‘Turaga,’ e donu vinaka qori, niu Qasenivuli, au Turaga tale ga. Keu vuya gona na yavamudou niu Turaga qai Qasenivuli, e dodonu mo dou veivuiyava tale ga. Na ka au cakava qo e ivakaraitaki vei kemudou, mo dou cakava tale ga na ka au cakava vei kemudou. Au tukuna vakadodonu vei kemudou, na bobula e sega ni uasivia nona turaga, o koya tale ga e talai e sega ni uasivi koya e veitalai. Ke dou kila na ka kece qo, dou na qai marau ke dou cakava.”—Joni 13:12-17.\nNa ka e cakava qori o Jisu e vakavulica kina ni bibi na veiqaravi kei na yalomalumalumu! Me ratou kua ni viavia liu na imuri i Jisu, se nanuma ni ratou dua na ka qai dodonu me ratou qaravi. Me ratou muria ga na ivakaraitaki i Jisu, sega ni nona veivuiyava, ia me ratou yalomalumalumu, yalorawarawa ni veiqaravi ratou qai kua ni veivakaduiduitaki.\nNa cava e tukuna o Jisu vei ratou na yapositolo ena kanavata ni Lakosivia me vakaraitaka ni sa voleka ni vakamatei?\nNa cava e kurabuitaki kina ni vuya o Jisu na yavadratou na yapositolo?\nE cakacaka lolovira na veivuiyava, ia na cava e vakavulica o Jisu ena nona vuya na yavadratou na yapositolo?\niMeli iMeli Vakavulica na Yalomalumalumu ena iOtioti ni Lakosivia\njy wase 116 t. 268-269


Na Cava e Tarova na Noqu Papitaiso? | Vale ni Vakatawa Vulici\nULUTAGA NI VULI 10\n“Rau sobu ruarua i wai o Filipi kei na matanivanua, sa qai papitaisotaki koya o Filipi.”—CAKA. 8:38.\nSERE 52 Yalayala vaKarisito\n1. Na cava na itinitini ni nodrau vakatulewa o Atama kei Ivi?\nO CEI e dodonu me lewa na ivakatagedegede ni ka e donu kei na ka e cala? Nodrau kana o Atama kei Ivi mai na vunikau e kilai kina na ka vinaka kei na ka ca e dusia e dua na ka: Erau sega ni nuitaki Jiova kei na nona ivakatagedegede. Erau digia me rau lewa ga na ka e donu kei na ka e cala. (Vkte. 3:22) Vakasamataka mada na itinitini ni nodrau vakatulewa. Erau sa sega ni qai veitokani kei Jiova. Erau sega tale ga ni bula tawamudu, rau vakadewa ga na ivalavala ca kei na mate vei ira na nodrau kawa. (Roma 5:12) Na nodrau vakatulewa e vakavu rarawa dina.\nNi vakabauti Jisu na matanivanua ni Iciopea, e sega tale ni lokuyara me papitaiso (Raica na parakaravu e 2-3)\n2-3. (a) Na cava e cakava na matanivanua ni Iciopea ni vunau vua o Filipi? (b) Eda vakalougatataki vakacava nida papitaiso? Na taro cava eda na dikeva?\n2 Ni vakatauvatani kei rau o Atama kei Ivi, e duatani sara na ka e cakava na matanivanua ni Iciopea ni vunau vua o Filipi. E vakavinavinakataka na matanivanua na ka erau cakava vua o Jiova kei Jisu, e sega tale ni lokuyara me papitaiso. (Caka. 8:34-38) Nida yalataki keda vua na Kalou qai papitaiso me vakataki koya na matanivanua, qori e vakaraitaka nida vakavinavinakataka na ka erau cakava vei keda o Jiova kei Jisu. Eda nuitaki Jiova tale ga qai vakadinata ni dodonu me lewa na ivakatagedegede ni ka e donu kei na ka e cala.\n3 Vakasamataka mada na noda vakalougatataki nida qaravi Jiova! Kena ivakaraitaki, eda na marautaka na ka kece rau vakayalia o Atama kei Ivi, okati kina na bula tawamudu. E vosoti noda ivalavala ca qai savasava noda lewaeloma nida vakabauti Jisu Karisito. (Maciu 20:28; Caka. 10:43) Eda vakadonui tale ga meda lewe ni vuvale i Jiova da qai nuitaka na veika totoka e yalataka tu. (Joni 10:14-16; Roma 8:20, 21) Dua na ka na levu ni veivakalougatataki, ia eso era mai kilai Jiova era lomalomarua mera vakatotomuria na matanivanua ni Iciopea. Na cava ena rairai vakadredretaka tiko mera papitaiso? Era na valuta vakacava?\nKA E VAKADREDRETAKA NODRA PAPITAISO ESO\nVeika dredre era sotava eso ni bera nira papitaiso\nSega ni Nuidei (Raica na parakaravu e 4-5) *\n4-5. Na cava erau sotava o Avery kei Hannah?\n4 Sega ni nuidei. Erau iVakadinadina i Jiova na itubutubu nei Avery, e dua na gonetagane. E kilai o tamana ni turaga yalovinaka, e qase gumatua tale ga. Ia e lomalomarua o Avery me papitaiso. Na vuna? E kaya: “Au sega ni rawa ni vakai Ta.” E nanuma o Avery ni na sega ni qarava rawa na itavi ena rairai lesi vua. E tomana: “Au leqataka de kerei meu masu e matanalevu, vunau ena ivavakoso, se liutaka na cakacaka vakavunau.”\n5 O Hannah e goneyalewa yabaki 18, e sega ni dau nuidei. Erau qaravi Jiova na nona itubutubu. Ia e vakatitiqataka o Hannah ni na sega ni muria rawa na ivakatagedegede i Jiova. Na vuna? E dau beci koya. Eso na gauna e yalolailai sara ga, sa qai ikuri ga ni leqa nona dau vakamavoataki koya. E kaya: “Au sega vakadua ni bau tukuna vua e dua, vei rau mada ga noqu itubutubu.” E tomana: “Au nanuma ni na sega sara ga ni vinakata o Jiova meu nona dauveiqaravi baleta na ka au cakava tiko e yagoqu.”\nVeirawai na iTokani (Raica na parakaravu e 6) *\n6. Na cava e lomalomarua kina o Vannesa me papitaiso?\n6 Nodra veirawai na itokani. E kaya o Vanessa e goneyalewa yabaki 22: “E tiko e dua noqu itokani sa dede sara neirau veikilai.” Ia e sega ni uqeti koya na itokani qori me sauva nona isausau me papitaiso. E rarawa sara ga o Vanessa, e kaya, “E dau dredre me dua noqu itokani, au leqataka gona ni na sega noqu itokani voleka keu tinia neirau veitokani.”\nRere de ra Cala Bibi (Raica na parakaravu e 7) *\n7. Na cava e rerevaka o Makayla? Na vuna?\n7 Rere de ra cala bibi. Ni se qai yabaki lima o Makayla e dua na goneyalewa, sa vakasivoi o ganena. Ni tubu tiko, e raica sara ga nodrau rarawataka na nona itubutubu na ka e cakava o ganena. E kaya o Makayla: “Au rere sara ga deu na cala bibi niu papitaiso oti qai vakasivoi, rau na rarawa kina vakalevu na noqu itubutubu.”\nRerevaka na Veitusaqati (Raica na parakaravu e 8) *\n8. Na cava e rerevaka o Miles?\n8 Rerevaka na veitusaqati. Dua na gonetagane o Miles, e qaravi Jiova o tamana kei tinana vakacabecabe. Ia o tinana dina e sega ni qaravi Jiova. E kaya o Miles: “Sa 18 na yabaki noqu tu vata kei Na, au rere meu tukuna vua niu sa via papitaiso. Gauna e mai iVakadinadina i Jiova kina o Ta, e cudru sara ga o Na. Au rere gona de tusaqati au.”\nVALUTA NA KA E VAKADREDRETAKA MO PAPITAISO\n9. Na cava ena yaco ni o vulica na vosovoso kei na loloma i Jiova?\n9 Erau sega ni via qaravi Jiova o Atama kei Ivi ni rau sega ni bucina me rau lomani koya vakalevu. Ia e vakatara o Jiova me rau bula tiko, me rau vakaluveni qai lewa ga na ivakatagedegede mera tuberi kina. Na cava e yaco ena nodrau via lewai rau ga o Atama kei Ivi? E macala ni dua dina na vakatulewa lialia. E labati tacina na nodrau ulumatua, toso na gauna sa sinai o vuravura ena itovo kaukaua kei na tawaveinanumi. (Vkte. 4:8; 6:11-13) Ia e vakarautaka o Jiova na sala mera vakabulai kina na kawa i Atama kei Ivi era via qaravi koya. (Joni 6:38-40, 57, 58) Ni o vulica wasoma na ivakaraitaki ni vosovoso kei na loloma i Jiova, o na lomani koya vakalevu. O na sega ni via vakataki rau o Atama kei Ivi, o na yalataki iko tale ga vei Jiova.\nO rawa ni valuta na ka e vakadredretaka mo papitaiso\n(Raica na parakaravu e 9-10) *\n10. Ni o vakasamataka vakatitobu na Same 19:7, ena uqeti iko vakacava mo qaravi Jiova?\n10 Vulica tiko ga na veika me baleti Jiova. Ni o vulica e levu na ka me baleti Jiova, o na nuidei vakalevu ni o rawa ni qaravi koya. E kaya o Avery, sa cavuti oti mai: “Au nuidei vakalevu niu wilika qai vakasamataka vakatitobu na ka e yalataki ena Same 19:7.” (Wilika.) Ni raica o Avery na dina ni yalayala i Jiova, sa qai lomani koya ga vakalevu. Na loloma e uqeti keda meda nuidei, e uqeti keda tale ga meda nanumi Jiova qai vakamarautaki koya. E kaya o Hannah sa cavuti oti mai: “Niu dau wili iVolatabu qai vuli vakataki au, au liaca ni na rarawa o Jiova keu vakamavoataki au.” (1 Pita 5:7) E “muria” sara o Hannah na vosa ni Kalou. (Jeme. 1:22) Cava e yaco? E kaya: “Niu vakasamataka na yaga ni noqu talairawarawa vei Jiova, au sa qai lomani koya ga. Au nuidei ni na dusimaki au tiko ga o Jiova ena gauna au vinakata kina nona veivuke.” E muduka o Hannah na nona dau vakamavoataki koya ga. E yalataki koya vei Jiova qai papitaiso.\n(Raica na parakaravu e 11) *\n11. E vakaitokani vinaka vakacava o Vanessa? Na cava eda vulica kina?\n11 Digia vinaka nomu itokani. E qai liaca o Vanessa sa cavuti oti mai, ni a vakadredretaka tiko na nona itokani me qaravi Jiova. E mani tinia na veitokani qori. Dua tale na ka e sasagataka o Vanessa, oya me so nona itokani ena loma ni ivavakoso. E tukuna ni uqeti koya na ivakaraitaki i Noa kei na nona vuvale. E kaya: “Eratou bula maliwai ira na sega ni lomani Jiova, ia ratou vakailala ga vakataki ratou.” Ni papitaiso oti o Vanessa, e painia sara. E kaya: “Qori e vakarawarawataka meu vakaitokani vinaka ena noqu ivavakoso, vaka kina ena so tale na ivavakoso.” Ena levu tale ga nomu itokani vinaka ni o ogaoga ena itavi e lesia vei keda o Jiova.—Maciu 24:14.\n(Raica na parakaravu e 12-15) *\n12. Na mataqali rere cava a sega vei Atama kei Ivi? Cava kena itinitini?\n12 Vulica na rere vinaka. Eso na mataqali rere e vinaka. Kena ivakaraitaki, eda rerevaka meda vakacudrui Jiova. (Same 111:10) Ke rau bucina o Atama kei Ivi na rere qori, rau na talairawarawa vei Jiova. Ia rau talaidredre vua qai rai na matadrau ni rau liaca ni rau sa valavala ca. Erau mani vakadewa na ivalavala ca kei na mate vei ira na nodrau kawa. Ni rau kila ni rau sa talaidredre vei Jiova, rau maduataka nodrau luvawale, rau mani ubi rau.—Vkte. 3:7, 21.\n13-14. (a) Me vaka e tukuni ena 1 Pita 3:21, na cava meda kua ni rerevaka kina vakalevu na mate? (b) Na cava meda lomani Jiova kina?\n13 Nida rere ni vakacudrui Jiova, e sega ni dodonu meda rerevaka vakalevu na mate. E vakarautaka tu o Jiova na inuinui ni bula tawamudu. Ke da valavala ca qai veivutuni dina, ena vosoti keda nida vakabauta na isoro ni veivoli i Luvena. Dua na ivakaraitaki levu ni noda vakabauta, oya nida yalataki keda vua na Kalou da qai papitaiso.—Wilika 1 Pita 3:21.\n14 E levu tu na vuna meda lomani Jiova kina. E vakarautaka na veika vinaka meda marautaka e veisiga, e vakavulici keda tale ga ena ka dina me baleti koya kei na nona inaki. (Joni 8:31, 32) E vakarautaka na ivavakoso vaKarisito meda lewena, me dusimaki keda qai tokoni keda. E vakaukauataki keda meda vosota, e vakarautaka tale ga noda inuinui totoka ena gauna se bera mai. (Same 68:19; Vkta. 21:3, 4) Nida vakasamataka na loloma i Jiova ena ka kece e cakava vei keda, eda na lomani koya vakalevu. Nida lomani Jiova, eda na bucina na rere e vinaka. Eda na rere gona ni vakacudrui koya nida lomani koya vakalevu.\n15. E qai oti vakacava nona rerevaka o Makayla de cala bibi?\n15 Ni matata vei Makayla sa cavuti oti mai ni dau veivosoti o Jiova, e oti sara ga nona rerevaka de cala bibi. E kaya: “Au kila nida sega ni uasivi, eda dau cala. Ia sa qai matata vei au ni lomani keda o Jiova, ena vosoti keda tale ga ena yavu ni isoro ni veivoli.” Na levu ni nona lomani Jiova e yalataki koya vua qai papitaiso.\n(Raica na parakaravu e 16) *\n16. E oti vakacava nona rerevaka o Miles na veitusaqati?\n16 Vakacava o Miles na gonetagane a rerevaki tinana de saqata nona papitaiso? E taro ivakasala vua na ivakatawa ni tabacakacaka. E tukuna na ivakatawa ni tabacakacaka ni susu tale ga ena vuvale duidui lotu. E kaya o Miles: “E uqeti au meu vakasamataka na ka meu tukuna vei Na me kila ni noqu vakatulewa sara ga meu papitaiso, e sega ni vakasaurarataki au o Ta.” E cudru sara ga o tinana. Toso na gauna e biubiu mai vale, ia e dei tiko ga ena nona vakatulewa. E tomana: “E uqeti au sara ga niu vulica na veika vinaka e cakava vei au o Jiova. Niu vakasamataka vakatitobu na isoro ni veivoli i Jisu, au kila kina na levu ni nona lomani au o Jiova. Qori e uqeti au meu yalataki au vei Jiova qai papitaiso.”\nDEI ENA NOMU VAKATULEWA\nEda rawa ni vakaraitaka nida vakavinavinakataka na vinaka i Jiova (Raica na parakaravu e 17)\n17. Na cava eda rawa ni vakaraitaka?\n17 Ni kania o Ivi na vuanikau vakatabui ena were o Iteni, e dusia ni beci Tamana. Ni kania tale ga o Atama, e vakaraitaka ni sega ni vakavinavinakataka na veika vinaka e vakarautaka vua o Jiova. Vakacava o keda? Meda kua mada ga ni vakataki Atama kei Ivi, meda vakaraitaka ga nida vakavinavinakataka na vinaka i Jiova. Nida papitaiso, e dusia ni dodonu ga me lewa o Jiova na ivakatagedegede ni ka e donu kei na ka e cala. E kilai tale ga kina nida lomani Tamada qai nuitaki koya.\n18. Ena toso vinaka vakacava nomu qaravi Jiova?\n18 Na cava meda sasagataka nida papitaiso oti? Oya meda muria e veisiga na ivakatagedegede i Jiova, sega ni noda. E vica na milioni era cakava tiko qori e veiyabaki. O na cakava tale ga qori ni o vakatitobutaka nomu kila na Vosa ni Kalou na iVolatabu, maliwai ira wasoma na mataveitacini qai gumatua ni wasea na veika o vulica me baleta na Tamada dauloloma. (Iper. 10:24, 25) Ni o vakatulewa, muria na veidusimaki i Jiova ena nona Vosa kei na nona isoqosoqo. (Aisea 30:21) Ena toso vinaka tiko ga kina na nomu qaravi Jiova.—Vkai. 16:3, 20.\n19. Na cava mo vakasamataka tiko ga? Na vuna?\n19 Ni o vakasamataka tiko ga na yaga ni nomu muria na veidusimaki i Jiova, o na lomani koya vakalevu qai mareqeta nona ivakatagedegede. Ena sega tale ga ni rawai iko o Setani mo vakanadakui Jiova. Raitayaloyalotaki iko ena duanaudolu na yabaki mai qo. O na vakadinata ena gauna qori ni vakatulewa vinaka duadua o cakava oya na nomu papitaiso!\nEda vakalougatataki vakacava nida papitaiso?\nNa ka dredre cava era sotava eso?\nEna toso vinaka vakacava noda qaravi Jiova?\n^ para. 5 Na vakatulewa bibi duadua o na cakava oya mo papitaiso se kua. Cava e rui bibi kina? Ena saumi qori ena ulutaga qo. Ena yaga tale ga vei ira na lomalomarua mera valuta na ka e vakadredretaka nodra vakatulewa mera papitaiso.\n^ para. 56 IVAKAMACALA NI IYALOYALO: Nuidei: E rere e dua na gonetagane me vakamacala.\n^ para. 58 IVAKAMACALA NI IYALOYALO: iTokani: E vakailala ca e dua na goneyalewa iVakadinadina qai madua ni raica eso na tacida.\n^ para. 60 IVAKAMACALA NI IYALOYALO: Cala bibi: Ni vakasivoi e dua na cauravou qai biubiu mai vale, e rere na ganena lailai de sotava tale ga qori.\n^ para. 62 IVAKAMACALA NI IYALOYALO: Veitusaqati: E rere me masu e dua na gonetagane ni raici koya o tinana e sega ni tiko ena dina.\n^ para. 65 IVAKAMACALA NI IYALOYALO: Nuidei: E dua na gonetagane e vakavinakataka nona vuli vakataki koya.\n^ para. 67 IVAKAMACALA NI IYALOYALO: iTokani: E mani saga me sakitaka ni iVakadinadina i Jiova.\n^ para. 69 IVAKAMACALA NI IYALOYALO: Cala bibi: Ia e mareqeta na ka dina qai papitaiso.\n^ para. 71 IVAKAMACALA NI IYALOYALO: Veitusaqati: Ia e qai vakamacalataka vua na nona vakabauta.\niMeli iMeli Na Cava e Tarova na Noqu Papitaiso?


Cava Meu Cakava ke Vakararawataki au Noqu iTokani? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Argentinean Sign Language Armenian Azerbaijani Baoule Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch English Estonian Faroese Finnish Fon French Ga Georgian German Greek Greenlandic Gun Haitian Creole Hausa Hebrew Hiligaynon Hmong (White) Hungarian Iban Icelandic Iloko Indonesian Isoko Italian Japanese Kachin Kamba Kannada Kazakh Kazakh (Arabic) Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Macedonian Malagasy Malay Malayalam Maltese Mam Mambwe-Lungu Mongolian Moore Myanmar Ndebele (Zimbabwe) Nepali Norwegian Nzema Pangasinan Papiamento (Curaçao) Persian Polish Portuguese (Brazil) Portuguese (Portugal) Quechua (Ayacucho) Quiche Romanian Russian Samoan Sango Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tsonga Turkish Twi Ukrainian Urhobo Uzbek Uzbek (Roman) Vietnamese Xhosa Yoruba Zulu vakaViti\nEda dau sotava kece na leqa. Na ivalavala ca e rawa ni vakavuna nona vakararawataki iko ena ka e cakava se kaya, na nomu itokani vinaka se dua o nanuma ni drau veitokani dredre. O ivalavala ca tale ga o iko. Vakacava o se nanuma tiko na gauna o vakararawataka kina e dua?—Jemesa 3:2.\nVakamosi yalo na ka e raici ena Internet. Kena ivakaraitaki, e kaya e dua na itabagone o David: “Ni o raica ena internet na itaba ni soqo e gole kina nomu itokani, o na rairai veinanuyaka se cava o sega ni sureti kina. Qori e rawa ni vakavuna mo rarawa se nanuma ni o liumuritaki.”\nSaga mo kila na vu ni leqa.\nDikevi iko. E kaya na iVolatabu: “Mo kua ni cudru totolo, ni . . . cudru e ivakatakilakila ni lialia.”—Dauvunau 7:9, ivakamacala e ra.\n“Eso na gauna o na qai liaca e muri ni sega sara ga na betena na ka o rarawataka.”—Alyssa.\nVakasamataka mada: O dau kauaitaka vakasivia na ka? Vakacava o rawa ni saga mo dau vosota nodra cala eso tale?—Dauvunau 7:21, 22.\nRaica mada na yaga ni veivosoti. E kaya na iVolatabu ni ‘nomu raibaleta na cala e kemu idivi.’—Vosa Vakaibalebale 19:11.\n“Ke donu mada ga na ka o cudruvaka, e vinaka mo veivosoti vakarawarawa, kena ibalebale o na sega ni weroka na nona cala e dua qai namaka me kere veivosoti ena gauna kece o ceuta tale mai kina na ka e cakava. Ni o sa veivosoti, guilecava tale ga na ka e yaco.”—Mallory.\nVakasamataka mada: E vakacava sara mada na ca ni ka e vakayacori? O rawa ni veivosoti me vinaka tiko ga kina na veimaliwai?—Kolosa 3:13.\nNomu weroka na leqa kece drau sotava kei na nomu itokani, e vaka ga nomu vuki dolava na katuba me curu na cagi batabata ina rumu sa bau katakataka toka\nKua ni nanumi iko ga. E kaya na iVolatabu mo ‘kua ni kauitaka ga na ka e baleti iko, kauaitaka tale ga na ka e baleti ira tale eso.’—Filipai 2:4.\n“Ni drau veilomani qai veidokai kei na nomu itokani, o na saga mo walia totolo na leqa ni o vakamareqeta nomudrau veitokani. Levu na ka o cakava mo drau veitokani rawa kina, o sega ni vinakata e dua na ka me vakacacana.”—Nicole.\nVakasamataka mada: Vakacava e donu na ka e kaya o nomu itokani qai dodonu mo kauaitaka nona rai?—Filipai 2:3.\nBibi me nanumi: E bibi mo kila na ka mo cakava ni o vakararawataki, ena yaga vakalevu qori ni o sa uabula. Vakatovotovotaka sara ga qori ena gauna qo.\n“Sega ni leqa kece e yaco e vinakati me caka sara kina e dua na ka. Keu vakasamataka niu rawa ni guilecava ga na ka e yaco, au cakava sara. Qori ena vinaka tiko ga kina na veimaliwai, ni vakatauvatani kei na kena kauaitaki na leqa lalai kece e dau yaco.”—Kiana.\n“Ni sotavi na ituvaki dredre, au dau veinanuyaka, ‘Vakacava e dua sara ga na leqa levu e yaco, meu vakalaiva kina me vakacacana neirau veitokani kei na dua?’ Levu na gauna, e isau ni taro qori na sega.”—Treigh.\nRawa ni yaga vei iko e lima na tikinivolatabu mo lewa kina nomu cudru.\nO na walia vakacava na ituvaki qori, me kua ni ca na kemu irogorogo?\nMeda rawa ni veivosoti, kena ibalebale qori ni vakadonui na ka ca e yaco, e sega ni mosi tale ga?\niMeli iMeli Cava Meu Cakava ke Vakararawataki Au Noqu iTokani?\nijwyp ulutaga 75


Eda tara na matanitu nida susugi ira cake eso tale. Eda tara cake tale tikoga na matanitu ni da tukuna ka vakadinadinataka na dina.\nNi oti toka ga na Tucake Tale kei na Kaucake nei Jisu, a vakavulica vakaoqo na iApositolo o Paula, “Me kila sara kina … na mataqali taucoko, ko koya dou a vakota kina kauveilatai, sa lesia na Kalou me Turaga ka Karisito.” Ia ni ra sa rogoca, sa laucoka na yalodra, a ra sa kaya vei Pita kei ira na iapositolo sa vo, “Oi kemudou na veiwekani, a cava me keimami kitaka?”1 A ra sa muria sara yani ena yalomarau na ivakavuvuli i Pita.\nNi mataka sa Sigatabu ni Siganimate, kau nuitaka ni sa laucoka talega na yaloda meda ciqoma na iVakabula, veivutuni, ka talairawarawa ena yalomarau.\nEna koniferedi raraba oqo eda na rogoca mai vei ira na iliuliu ni Lotu, na marama kei na turaga na veidusimaki veivakauqeti. Ena noqu kila ni na tara na yaloda na nodra vosa, au tarogi kemuni na Marama kei na tacida ena bogi nikua, na cava meda cakava?”\nNa peresitedi raraba ni iSoqosoqo ni Veivukei, o Eliza R. Snow a vakaraitaka vakaoqo vei ira na veitacini ena voleka ni 150 na yabaki sa oti, “Sa biuta tu vei keimami na Turaga e dua na itavi cecere.”2 Au vakadinadinataka ni se dina tikoga nikua na itukutuku oya.\nSa gadrevi ena Lotu ni Turaga na marama dusi ena Yalotabu era vakayagataka na nodra dui taledi mera susuga, ka vosa cake mai, me ra taqomaka na dina ni kosipeli. Era sa tiki bibi sara ni tarai ni matanitu ni Kalou na veisolisoli kei na taledi e tu vei keda, ka kena ibalebale dina na noda cakava na noda itavi ena nodra vakabulai na luve ni Kalou.\nTara na Matanitu ena Veisusu\nKemuni na taciqu, eda tara na matanitu ni da susugi ira cake eso tale. Ia na matai sara mada ga ni luve ni Kalou meda tara cake ena kosipeli vakalesui mai, sa ikeda. A kaya o Emma Simici: “Au gadreva me kilai au ka kila vinaka sara na veika baleti au na Yalo ni Kalou, me rawa niu ulabaleta rawa kina na ituvaki na ivakarau se ituvaki cava ga ka rawa me na vakalatilati ki na noqu vakacerecerei.”3 Sa dodonu, meda tara cake e dua na yavuvatu ni vakabauta ena kosipeli ni iVakabula ka toso ki liu, ka vakaukauwataki ena veiyalayalati ni valetabu, ki na vakacerecerei.\nVakacava ke sega na kena vanua e so noda itovo vakavanua ena kosipeli vakalesuimai i Jisu Karisito? Na kedra biu laivi yani ena rawa ni vakavuna na veitokoni kei na veisusu ni dua tale, me vaka a yaco vei au.\nEna noqu a sucu, rau a tea e dua na vuni magnolia na noqu itubutubu me rawa ni na vakayagataki ena soqo ni noqu vakamau na senimagnolia, ka vakayacori ena nodra valenilotu ni Protestant na tukaqu. Ia, ena siga au a vakamau kina, erau a sega e yasaqu na noqu itubutubu ka sega na senimagnolia, me vaka niu dua na saumaki vou mai, yabaki dua ena Lotu, au a gole yani ki Salt Lake City, Utah, meu ciqoma kina noqu edaumeni ni valetabu ka vauci vei David, na noqu itau.\nEna noqu biuti Louisiana ka volekati Utah yani, a tuburi au mai e dua na yalo ni tamata sega ni vakavale. Ni bera na vakamau, au sa na vakaitikotiko kei bui David vakacabecabe, ka kilai me o Nei Carol.\nAu mai tu yani oqo, koi au e dua na vulagi e Utah, meu laki vakaitikotiko ena vale ni dua au vulagi kina ni bera niu laki vauci—tawamudu—ki na dua na matavuvale au sega ni kilai ratou vinaka sara. (Vinaka ga niu nuitaki koya me na watiqu vakakina na Turaga!)\nEna noqu duri tu ena katuba eliu ni vale nei Nei Carol, au a via kino. A tadola mai na katuba—Au a tucake tu vaka e dua na rapete vakarerei—ia o nei Carol, sega ni vosa, dodoka mai na ligana ka ovici au yani ena ligana ruarua. E sega na luvena vakaikoya, a kila—ni a kila na yalona dauveisusu—niu gadreva tu e dua na vanua meu wili kina. Isa, na totoka kei na kamica ni miniti oya! A seyavu yani na noqu rere, ka basika mai vei au ekea e dua na yalo ni takasa ena dua na vanua au na maroroi vinaka kina vakayalo.\nNa loloma sai koya na vagalalataki ni dua na tikina ena nomu bula me baleta e duatale, me vaka e a cakava vei au o Nei Carol.\nEra dau solia na tina e dua na tikina ena yagodra mera susuga cake kina e dua na gone kunekunetaki—ka nuitaki ni na dua na tikina e yalodra ni ra susugi ira cake—ia na veisusu e sega ni yalani ga ena vakasucumi ni gone. A vakatokai me dua na “tina” o Ivi ni bera ni vakaluveni.4 Kau vakabauta “mo vakaluveni” e kena ibalebale “mo solia na bula.” Vakasamataka mada na veisala o rawa ni solia kina na bula. O ya e rawa ni o solia na inuinui vua sa yalolailai se na bula vakayalo vua sa vakatitiqa. Ena veivuke ni Yalo Tabu, eda na rawa ni vakarautaka e dua na vanua ni vakabulai ni nodra vakasama na vakaduiduitaki, na vakanadakui, vulagi. Ena veisala malua ia qaqa eso oqo, eda tara kina na matanitu ni Kalou. Kemuni na taciqu, a soli kece mai vei keda na isolisoli ni soli-bula, veisusu, kei na veiqaravi vakatina me vaka ni oqori sa nona ituvatuva na Kalou.\nNa muri ni Nona ituvatuva kei na noda yaco me da dautara matanitu sa gadrevi kina na solibula e veinanumi. A vola vakaoqo o Orson F. Whitney: “Na veika kece eda sotava kei na veika kece eda vorata, vakabibi ni da vorata vakadede, … e vakasavasavataka na yaloda … ka vakavuna meda yalomalua ka dausolisoli cake vakalevu, …ia mai na …, veika dredre kei na mosi, eda vuli rawa kina … ka na vakavuna meda vakataki Tamada kei Tinada vakalomalagi.”5 Na veivakatovolei veivakasavasavataki vakaoqo, e kauti keda vei Karisito, o koya ka rawa ni vakabulai keda ka cakava meda yaga ena cakacaka ni veivakabulai.\nTarai ni Matanitu ena Vosa kei na iVakadinadina\nEda tara cake tale tikoga na matanitu ni da tukuna ka vakadinadinataka na dina. Eda muria na nona ituvatuva, na Turaga. E veivakavulici ena kaukauwa kei na lewa ni Kalou. Kemuni na taciqu, e rawa talega vei keda. Eda dau taleitaka na vakasoqonivata ka veitalanoa na marama! Ni da cakacaka ena lewa lesi vakamatabete sa soli vei keda, na vosa kei na vakasoqonivata ena buroro yani me veivakavulici ka veiliutaki ena kosipeli.\nA vakavulica o Sisita Julie B. Beck, peresitedi raraba vakacegu ni iSoqosoqo ni Veivukei: “Na kena rawati me ciqomi, ka cakacakataki na ivakatakila yadudua sa ikoya na kila ka bibi duadua ka rawa ni yacovi ena bula oqo. … Sa gadrevi kina na sasaga ni lewa eloma.”6\nNa ivakatakila yadudua mai vua na Yalo Tabu ena dau vakauqeti keda meda vuli, vosa, ka cakacaka ena veidina tawamudu—na veidina ni iVakabula. Na levu ni noda muri Karisito, na levu ni noda na vakila na Nona loloma kei na veidusimaki; na levu talega ni noda vakila na nona loloma kei na nona veidusimaki, na levu ni noda vinakata me da vosataka ka vakavulica na dina me vaka e kitaka o Koya, ena gauna mada ga eda sotava kina na veisaqasaqa.\nVica na yabaki sa oti, au a masulaka na ivakatakila meu taqomaka na bula vakatina ena noqu ciqoma e dua na qiri tawakilai.\nA taroga o koya e qiri tiko mai, “O iko beka o Neill Marriott, na tina ni dua na matavuvale levu?\nAu a sauma yani ena yalomarau, “Io!” ka namaka me kaya mai vakaoqo, “Oi, totoka qori!”\nIa sega! Au na sega vakadua ni guilecava na kena isau ni a kuruseta mai na talevoni na nona vosa: “Au rarawataka vakalevu saraga na nomu kau gone tiko mai ki na na vuravura vutucoqa oqo!”\n“Oi,” au tiloqata yani, “au raica rawa nomu nanuma.”\nA qolouvaka mai, “Sega—o sega saraga!”\nAu tagicaka yani, “Ia, au sega beka.”\nA vosataka vakaukauwa na noqu digidigi cala meu dua na tinanigone. Ni tomana tiko, au masulaka yani na veivuke ka gole mai vei au e dua na vakasama malumu: “Na cava beka ena tukuna vua na Turaga?” Au vakila niu sa butu tu ena vanua kaukauwa kau yalodei mai ena vakanananu kei Jisu Karisito.\nAu sauma yani, “Au marautaka niu dua na tina, kau yalataka niu na cakava na ka kece sara ena noqu kaukauwa taucoko meu susugi ratou cake na luvequ ena dua na sala ka rawa ni vanua vinaka cake kina o vuravura.”\nA sauma mai, “Oi, au nuitaka mo na cakava vakakina!” ka biuta yani na talevoni.\nE sega soti ni dua na ka levu—kau a duri toka ga yani ena veimaroroi ni noqu loma ni valenikuro! Ia ena noqu sala lailai ga vakaiau a rawa vei au meu vosa maroroya na matavuvale kemuni na tina kei na dauveisusu baleta e rua na ka: (1) niu kila ka vakabauta na ivunau ni Kalou me baleta na matavuvale, kei na (2) kau masulaka na vosa meu tukuna na dina oqo.\nNa noda kilai tani ka duidui mai vei vuravura ena vakavuna eso na vakalelewa, ia e dodonu meda yavutaki keda ena so na ivakavuvuli tawamudu ka vakadinadinataki ira, veitalia na ka e kaya o vuravura.\nNi da tarogi keda, “Na cava meda cakava?” meda vakanananutaka mada vakatitobu na taro oqo: “Na cava sa dau nona cakacaka tu ga na iVakabula?” E dau veisusu. E dau veibuli. E dau vakauqeta na tubu kei na vinaka. Kemuni na marama kei na taciqu, eda rawa ni cakava talega oqori! Kemuni na goneyalewa ena Lalai, e tiko e dua ena nomuni matavuvale e gadreva na nomuni loloma kei na veikauwaitaki? O ni tara cake na matanitu ena nomuni maroroi ira eso tale.\nNa Nona bulia na vuravura na iVakabula, ena veidusimaki nei Tamana, e dua na ivalavala qaqa ni veisusu. E vakarautaka e dua na vanua me da tubu kina ka tara cake na vakabauta ena Nona kaukauwa ni veisorovaki. Na vakabauti Jisu Karisito kei na Nona Veisorovaki sai koya na vanua ni veivakabulai kei na inuinui, tubu kei na inaki. O keda yadua eda gadreva e dua na vanua vakayalo kei na vanua vakayago me da wili kina. O keda, na marama ena itabayabaki kece e rawa ni da bulia oya; e vanua tabu mada ga.\nNa noda itavi cecere duadua sa ikoya meda marama daumuria na iVakabula, veisusugi ena veivakauqeti, ka bulataka ena yaloqaqa na dina. Ni da kerei Tamada mai Lomalagi me vakacakava me da tara Nona matanitu, ena drodrovi keda na Nona kaukauwa ka da na kila na sala meda veisusu kina, ka yaco meda vakataki rau na noda itubutubu vakalomalagi. Ena yaca i Jisu Karisito, emeni.\nEliza R. Snow, ena Luvena Yalewa ena noqu Matanitu: Na iTukutuku Makawa kei na Cakacaka ena iSoqosoqo ni Veivukei (2011), 48 .\nEmma Smith, ena Luvequ Yalewa ena Noqu Matanitu, 12.\nRaica na A iVakatekivu 3:20\nOrson F. Whitney, ena Spencer W. Kimball, Faith Precedes the Miracle (1972), 98.\nJulie B. Beck, “Vei Ira Talega na Vada Kau na Sovaraka na Yaloqu ena Gauna Ko ya,” Liaona, May 2010, 11.


Raica talega na iApositolo; Kosipeli Eso; Matabete i Melikiseteki; Tamata Kau Cake Bulabula; iVakatakila nei Joni\nE dua vei ira na iApositolo Le Tinikarua ena Veiyalayalati Vou, e dua na luvei Sepete ka taci Jemesa. Ena nona bula e dua o koya na gonedau (Mari. 1:17–20). E rairai o koya beka na tisaipeli i Joni na Dauveipapitaisotaki ka sega ni cavuti na yacana ena Joni 1:40. E muri a qai kacivi me dua na tisaipeli i Jisu Karisito (Maci. 4:21–22; Luke 5:1–11). A vola o koya na kosipeli i Joni, e tolu na ivola, kei na ivola ni iVakatakila. O koya e dua vei iratou na le tolu ka a tiko vata kei na Turaga ena gauna a vakabulai kina mai na mate na luvei Jairo yalewa (Mari. 5:35–42), ena Ulunivanua ni Veivakamataliataki (Maci. 17:1–9), ka vakakina mai Kecisemani (Maci. 26:36–46). Ena nona volavola e tukuni koya ni sai koya na tisaipeli sa dau lomana ko Jisu (Joni 13:23; 21:20) ka vakakina o koya na “tisaipeli tale kadua” (Joni 20:2–8). A vakatokai koya kei na tacina ko Jisu ko Poanaji, a “luve ni kurukuru” (Mari. 3:17). E dau cavuti vakavuqa ena itukutuku ni Veivakamatei ena kauveilatai kei na Tucake tale mai na mate (Luke 22:8; Joni 18:15; 19:26–27; 20:2–8; 21:1–2). E muri a qai dro ki Patimo, na vanua a vola kina na ivola ni iVakatakila (iVakata. 1:9).\nSa dau cavuti vakalevu ko Joni ena ivakatakila ni veigauna e muri oqo (1 Nif. 14:18–27; 3 Nif. 28:6; Ica 4:16; V&V 7; 27:12; 61:14; 77; 88:141). Na veimalanivosa oqo e vakadeitaka na itukutuku vakaivolatabu ka raici kina vakatitobu na kena cecere kei na bibi ni cakacaka a solia vua na Turaga me mai vakayacora e vuravura ena gauna ni Veiyalayalati Vou ka vakakina ena iotioti ni gauna. Na ivolanikalou ena gauna oqo e vakamatatataka ni a sega ni mate ko Joni ia a soli vua me tiko voli ga e vuravura vakadauveiqaravi me yacova na iKarua ni nona Lako Mai na Turaga (Joni 21:20–23; 3 Nif. 28:6–7; V&V 7).\nNa ivola i Joni\nE dina ni sega ni cavuti na yacana o koya e vola na ivola e tolu oqo, na ivosavosa e tautauvata sara vakavinaka kei na nei Joni na iApositolo o koya sa nanumi kina ni a vola ko koya na ivola tolutolu oqo.\nNa imatai ni Joni 1 e vakauqeti ira na Yalododonu me ra veikilai kei na Kalou. E vakabibitaki ena wase 2 me ra kila na Kalou ko ira na Yalododonu ena nodra talairawarawa ka dusimaki ira me ra kakua ni lomana na vuravura. Na wase e 3 e sureti keda kece tu me da yaco me da luve ni Kalou ka da veilomani vakataki keda. Na wase e 4 e vakamacalataki kina ni sa loloma na Kalou ka na tiko vei ira era lomani Koya. Na wase e 5 e vakamacalataka ni o ira na Yalododonu era sucu vua na Kalou ena nodra vakabauta na Karisito.\nNa 2 ni Joni e tautauvata kei na 1 ni Joni. E marau kina ko Joni ena nodra yalodina na luvena na “yalewa digitaki.”\nNa 3 ni Joni e vakacaucautaki kina e dua na tamata ka vakatokai ko Keo me baleta na nona yalodina kei na nona dau vukei ira era taleitaka na dina.\nNa Kosipeli i Joni\nEna ivola ni Veiyalayalati Vou oqo, e vakadinadinataka kina ko Joni na iApositolo ni (1) Karisito se Mesaia ko Jisu kei na (2) Ko Jisu na luve ni Kalou (Joni 20:31). Na veigauna mai na bula nei Jisu e vakamacalataka era digitaki sara vakamatau ka tuvalaki ni vakasamataki tiko na veika oqo. E tekivu na ivola ena dua na malanivosa me baleta na kena ituvaki na Karisito mai na bula taumada: a tiko vata kei na Kalou ko Koya, a sa Kalou ko Koya, sai Koya sa bulia na ka kecega. A sucu vakayago ko koya me vaka ni Luvena e Duabau ga na Tamana. E vakaraitaka ko Joni na inaki ni cakacaka nei Jisu, ka vakabibitaka tiko vakalevu na Nona vakalou kei na Nona tucake tale mai na mate. E vakadeitaka vakamatata ni Luve ni Kalou ko Jisu, ka vakadeitaka ena cakamana, mai vei ira na ivakadinadina bula, o ira na parofita, kei na domona sara ga na Karisito. E veivakavulici ko Joni ena nona vakatautauvatataka na rarama kei na butobuto, na dina kei na cala, na vinaka kei na ca, na Kalou kei na tevoro. E rairai e sega tale beka ni dua na ivolatukutuku me vakamatatataki kina vakarawarawa na savasava nei Jisu kei na nodra yalodina na Jiu.\nA vola ga vakalevu ko Joni na nona veiqaravi na Karisito mai Jutia, vakauasivi ena iotioti ni macawa ni nona veiqaravi ena bula oqo, ia ko iratou ko Maciu, Marika, kei Luke eratou vola ga vakalevu na nona veiqaravi mai Kalili. E vica na tiki ni Kosipeli oqo sa vakamatataki ena ivakatakila ni gauna oqo (V&V 7 kei na V&V 88:138–141).\nMe baleta e dua na ituvatuva ni veika a yaco ena nona bula na iVakabula ka vakamacalataki ena Kosipeli i Joni, raica na Veiwekani ni Kosipeli ena ai kuri.\nNa ivola ni iVakatakila\nRaica na iVakatakila nei Joni


The Fiji Times » Matai uasivi\n31 July, 2017, 10:58 am\nUpdate: 10:58AM E DAU dredre me da na dau kunei ira na kabani ni tara vale era nuitaki ka me mate vinaka na i lavo ni oti na nodra veiqaravi.\nIa e dua na kabani oqo, o Prasads Home Builders Ltd, e ratou vakadeitaki iratou ena buturara ni tara vale e Viti ka sa levu na vale kei na tabana ni bisinisi eso eratou sa konitarakitaki kina ena vuku ni nodratou veiqaravi vinaka.\nNa nodratou kabani oqo e rawa ni konitarakitaki ena kena tara e dua taucoko na vale, na kena vakacobari na paipo ni wai ni gunu, na kena vakayacori talega na ?welding? eratou kena dau kina.\nKena i balebale ni sa tiko kece ena kabani oqo o Prasads Home Builders Ltd na veika kece ko na gadreva kevaka ko vinakata me na tara e dua na nomu vale vou. E ratou nuitaki na kena tamata cakacaka ena kena qaravi vakavinaka na cakacaka ni tara vale. Kevaka talega ko gadreva me vakavinakataki e dua na nomu yasa ni vale, se na cakacaka ni veivakacokotaki, eratou tu vakarau talega na kabani oqo ena kena qaravi na cakacaka ni veivakacokotaki.\nKevaka ko lomatarotaro tu se na kabani ni tara vale cava ko na digitaka me na veiganiti talega kei na i lavo ko na vakarautaka, daumaka mo na qiriti Prasads Home Builders Ltd nikua.\nRawa ni ko veitaratara kei Navin Prasad na kena dareketa ni kabani, ena talevoni na 9950508, se ena 3549379.\nNa kabani oqo e tiko e Nausori, ka ratou tu vakarau ena nomuni vukei na lewenivanua ena gagadre ni tara vale, se dua na taba vale ni vakacicivaki bisinisi.\nKua ni guilecava na kabani na Prasads Home Builders Ltd.


The Fiji Times Online | Nai Lalakai Online | Na yavu ni Tabana ni Qele Maroroi\nNa yavu ni Tabana ni Qele Maroroi Viliame Gavoka | Monday, March 12, 2018\nENA kena vakuri tiko na ulutaga ni veivakaiyautaki, au gadreva meda veiwasei ena tikina bibi oqo baleta na noda Tabacakacaka ni Qele Maroroi se TLTB. Eda kila na kena i talanoa ena tauyavutaki ni matabose oqo; ena nodra rai yawa na noda Turaga, ka rawa kina meda solia na noda qele me lewai ena ruku ni matabose. Oqo e dua na veivakabauti kei na veidinadinati vakaitamera ka tutu yadudua na kawa tamata e vuravura e vakayacora.\nEda kila e daidai na kena vinaka ena dei ni veika e noda ka lewai tu e ligada ena ruku ni TLTB. Eda vakavinavinaka vei ira na noda turaga ena nodra veitokoni kivei ira na Turaga Na Tui Lau Sa Bale, Ratu Sir Lala Sukuna, ka ra liutaka na cakacaka vakaitamera oqo.\nE vica tiko na yavu lelevu e veiqaravi kina na TLTB, ia, vakacaca ga; e maroroya na noda qele me veiganiti kei keda e daidai kei ira na noda kawa mai muri; ka tuvatuva ka mera vakayagataka na lewenivanua tale eso, na qele era lala tu ka sega nida vakayagataka tiko ena gauna oqo.\nNa veiqaravi oqo e yaga sara vakalevu vei Viti ka dodonu meda nanuma deivaki tiko. E dua na kena au dau qoroya oya na ALTA, vakabibi ena kena tuvatuvakataki me veiganiti kei ira na tei dovu.\nOqo e solia vei ira na wekada na dautei dovu e dua na kaukauwa vakaitamera, ka ra rawata kina na nodra bula e Viti.\nEra lewe vuqa na wekada na Idia era vakaitutu lelevu tu e daidai era susugi mai ena loga ni veidovu era ologi ena ruku ni ALTA.\nEda rekitaka na tikina oqo nira bula ka rawa ka kina o ira na wekada lewei Viti, ka vukea talega na veivakatorocaketaki ni noda vanua.\nNida raici ira na veikoro vakavavalagi vakataki Labasa, Sigatoka, Nadi, Lautoka, Ba, Tavua kei Rakiraki eda raica ga kina na veika cecere e rawa mai ena noda qele.\nIa, e daidai e dodonu meda dikeva vakavuku, vakayalomatua na veika e tuvatuvakataki me baleta na TLTB.\nEda raica ni vaka e vakaliuci sara tiko vakalevu na veivakatorocaketaki e gadrevi kina na noda qele, ka vakaitamera na veika era sa vakaduri tiko.\nOqo e vinaka vei Viti, ia, e tiko na nuiqawaqawa ni sa totolo sara tiko na veivakadonui me soli na qele, ka rawa ni guilecavi kina na i naki taumada ni TLTB oya me maroroya na qele me ganiti keda.\nEso era taroga tiko se e vakaevei na kena dau veitalanoataki na veika baleta na qele vata kei na TLTB ena dela ni yavu; ena veikoro, tikina, kei na yasana.\nEda vakabauta ni o keda e dau vakayacori na veitalanoa me vaka ena dela ni yavu, ka rawa kina ni matata na veika e gadrevi, ka vakadonui.\nE dina ni dau berabera beka na vakatu lewa, ia, e veitalanoataki tiko na qele, e dodonu meda taqomaka me veiganiti vei keda kei ira na muri mai.\nE tarogi tale tikoga se e dodonu me liutaka na Minisita ni Tabana VakaiTaukei na TLTB, ka sa rawa ni okati kina na matabose me dua ga na tabana ni matanitu.\nOqo e sega ni vaka na kena lawa e buli me yavutaki kina na TLTB, oya me ?Statutory Body? ka ?Statutory Trustee?.\nE kena i balebale ni tu vakataki koya na TLTB, ka tuvana na nona veiliutaki ena i tuvatuva e veiganiti kei na noda veivakadonui na iTaukei ni qele.\nOqo e vakayacori kece ena taudaku ni matanitu, me vaka na nodra vuku na Turaga; ni rawa ni veiveisau na matanitu, ia, na lewa baleta na noda qele me tudei tu ga ena ligada.\nE dua tale na tikina oya, na kena vakaiyaragitaki na TLTB me qaravi tavi kina. E daidai me vaka na kena i tuvatuva, e rawa sara tikoga na veiqaravi ena i lavo ni taukei ni qele ka dau musuki se ?poundage?.\nE vica vei keda e taroga tiko se na cava e vakakina oqo; ni sa loma soli mada na itaukei ni qele me solia nona qele me bula kina o Viti, ia, e qai sauma tale tiko na vakarautaki ni qele oya me rawa ni soli vua e dua.\nEda rawa ni bilitaki ira na noda Turaga ena tikina oqo, ia, o keda eda dau veikauwaitaki, ka colata galugalu na i colacola bibi eso me bula kina o Viti.\nSa dodonu e daidai me dikevi vakavinaka na tikina oqo, ka sa tiko na vakatutu ena keda maliwa eso me dau solia na matanitu e dua na tiki ni lavo se ?levy? se ?grant?, me vukea na nona veiqaravi na TLTB.\nOqo e dua na ?levy? yaga sara ka ni na vakavotukana ena kena qaravi vakavinaka na qele e bula kina o Viti raraba.\nEra lewena tiko na TLTB e lewe vuqa sara na noda gone vinaka. E tiko vei ira na kila kei na yalo ni qaravi tavi. E dodonu meda dau sikovi ira vakawasoma, ka veitalanoa vata kei ira ni se bera nida vakadonuya e dua na ka.\nNa nodra vuravura na veika baleta na qele, ena sega tale ni dua e yacova na kila e tiko vei ira.\nIa, e noda i tavi o keda meda raica me dei ka tuvani vakavinaka na veika e baleta na nodra veiqaravi.\nAu sa dau veiwasei ena noda gadreva na ?valuation? na sovea, kei na vuqa tale na ka, ia, ena rawa kece ga oqo kevaka e vakaiyaragitaki vakavinaka na TLTB. Oqo me da veitalanoa kina vakalevu ka veitokoni.


“Au Vakadeitaka ni Bulia na Veikabula na Kalou” | Veitarotarogi\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lingala Lithuanian Macedonian Malagasy Myanmar Norwegian Polish Portuguese (Brazil) Punjabi Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Vietnamese Xhosa Zulu vakaViti\nVAKATAROGI | BRETT SCHENCK\nO Brett Schenck a dua tu na daunivakasala ni veikabula mai Merika. A vulica na sala era cakacaka vata kina na kau, manumanu, kei na nodra itikotiko. Na cava e vakabauta kina na Dauveibuli? A vakatarogi koya na Yadra! me baleta na nona cakacaka vakasaenisi kei na nona vakabauta.\nVakamacalataka mada nomu isususu.\nE idinia o tamaqu qai dau vakamacalataka vei au na veika me baleta na fika kei na ka vakasaenisi. Niu se gone, au dau taleitaka na kau kei na manumanu era bula ena tobu kei na drekeniwai volekata neitou vale mai New Paris, Ohio, Merika. Qori na vuna au lai vulica kina ena Purdue University na veikabula.\nO dau taleitaka na lotu?\nIo. A uqeti au o tamaqu meu kila vinaka na lotu keitou lewena na Lutheran. Au vulica na vosa kilai levu vaKirisi na Koine, e dua vei ira na vosa a volai taumada kina na iVolatabu. Au doka vakalevu na iVolatabu.\nCava mada nomu rai me baleta na bula vakaidewadewa?\nE duavata na neitou lotu kei na ivakavuvuli qori. Era vakabauta tale ga noqu itokani, au mani sega ni via vaqaqa na kena dina. Au vakabauta tale ga na Kalou qai nanuma ni rau salasalavata kei na ivakavuvuli ni bula vakaidewadewa. Au doka na iVolatabu, ia au sega ga ni vakabauta ni vakavuna na Kalou na kena volai.\nNa cava e veisau kina nomu rai me baleta na iVolatabu?\nE dua na veiwatini iVakadinadina i Jiova o Steve kei Sandy, rau sikovi keirau mai kei Debbie na watiqu. Erau vakaraitaka ni sega ni ivola vakasaenisi na iVolatabu, ia e donu na veika vakasaenisi e volai kina. Kena ivakaraitaki, e kaya na iVolatabu me baleta na Kalou: “Sai koya ga sa tiko maicake ka toka era ko vuravura [se “vuravura mokimokiti,” NW].” (Aisea 40:22) E tukuna tale ga: “Sa vakarubeci vuravura e na ka sa sega.” (Jope 26:7) Au drukataka sara ga na ka e tukuna na tikinivolatabu qori baleta niu dau vakayagataka ena gauna ya na itaba ni satellite meu dikeva kina na veikabula. Na tikinivolatabu qori a volai makawa sara ni bera ni dua a tabaka na vuravura mokimokiti e ciri tu e maliwalala. Ena nodrau veivakavulici o Steve kei Sandy, keirau kila kina na parofisai era sa vakayacori, ivakasala yaga ena neirau bula, qai veivakacegui tale ga na ka erau tukuna. Ni toso na gauna au vakadinata ni Vosa dina ni Kalou na iVolatabu.\nNa cava e veisautaka na nomu rai me baleta na itekitekivu ni bula?\nSa qai vakaraitaka vei au o Steve na ka sara ga e tukuna na iVolatabu: “A sa bulia na tamata na Kalou ko Jiova mai na kuvu ni qele.” (Vakatekivu 2:7) Na imatai mada ga ni tamata e tiko na kena volaitukutuku. Au mani lomatarotarotaka: E tokona beka na iVolatabu na veika vakasaenisi? A uqeti au o Steve meu vakadidike kina, au mani cakava sara.\nNa cava o dikeva me baleta na bula vakaidewadewa?\nE levu dina na ka. Meu tukuna mada ga e dua, o ira na vakabauta na bula vakaidewadewa era via vakamacalataka na itekitekivu ni bula. Na veikabula e tiko na tikiniyagodra mera bula kina me vaka na uto, yatevuso, kei na mata. E laurai tale ga ena iloilo ni vakalevutaki ka, na vakasakiti ni nodra cakacaka na sela somidi. O cei a bulia na cakacaka ni sela qori? Era kaya na vakabauta na bula vakaidewadewa ni yaco ga vakacalaka na nodra digitaki na sela vinaka me rawa ni vinaka cake tiko ga kina na ibulibuli ni dua na ka bula. Ia na ivakavuvuli qori e sega ni saumi kina na taro: O cei e bulia na nodra cakacaka vakasakiti na sela? E levu na saenitisi era vakabauta ni sega ni sauma rawa na taro qori na ivakavuvuli ni bula vakaidewadewa. A tukuna vei au e dua na parofesa e dau dikeva na manumanu ni sega ni vakabauta na ivakavuvuli ni bula vakaidewadewa. Ia a sega ni via saqata na ivakavuvuli qori de na qai vakacegui mai na nona cakacaka.\nVakacava e vakaukauataka nomu vakabauta nomu vulica na veikabula?\nIo. E okati ena noqu cakacaka na noqu vulica na nodra cakacaka vata na veikabula. Era cakacaka vata na ka bula kece e vuravura. Kena ivakaraitaki, na oni kei na senikau. Na roka ni senikau, totoka ni kena iboi, kena wai kamica, e buli mera taleitaka na oni, me rawa tale ga ni kabiti ira na kuvunikau. Nodra cakacaka na oni mera gunuva na wai kamica ni senikau qai kauta na kuvunikau mera vakamautaki kina eso tale na senikau. Koya gona, era buli na senikau kei na oni mera cakacaka vata.\n‘Niu vakasamataka na vakasakiti ni nodra itikotiko na veikabula, au vakadeitaka ni bulia na ka kece na Kalou’\nEda vakadinadinataka na nodra dau cakacaka vata na veikabula nida raica na nodra itikotiko. De dua era bula kina e vica vata na udolu na veimataqali manumanu, kau, beketiria kei na karou (fungi). Na manumanu kece era vakararavi ena kau me vakarautaka na kedra kei na cagi bulabula mera ceguva, e levu tale ga na senikau era vakararavi ena manumanu. E vakasakiti dina na nodra itikotiko na veikabula, e rawarawa tale ga mera vakaleqai na ka era bula kina, ia era se rawa ga ni bula me vica vata na udolu na yabaki. Ke benuci mada ga na itikotiko qori, ena rawa ni vakavoutaki koya tale ni toso na gauna. Niu vakasamataka gona na vakasakiti ni nodra itikotiko na veikabula, au vakadeitaka ni bulia na veikabula na Kalou.\nAu kauaitaka vakalevu na nodra vakacacana tiko na tamata na nodra itikotiko na veikabula. Au kila ni rawa nira bula dede na veikabula e vuravura, ia era rawa tale ga ni vakarusai. Au vulica vei ira na iVakadinadina i Jiova na ka e kaya na iVolatabu, ni Kalou ena “vakawabokotaki ira . . . na vakarusai vuravura tiko.” (Vakatakila 11:18) E uqeti au dina na vosa qori. Niu tomana noqu vulica na iVolatabu, au sa qai kila ni na yaco dina na ka e yalataka na iVolatabu.\nAu marautaka na noqu dau vunautaka vei ira eso tale na noqu vakabauta, au sa vakavulici ira tale ga eso na saenitisi ena iVolatabu. Au vakacegu mai na noqu cakacaka niu sa yabaki 55, me levu kina noqu gauna ena nodra vakavulici na tamata mera kila na Dauveibuli kei na nona inaki me baleta na noda vuravura vakasakiti.\niMeli iMeli “Au Vakadeitaka ni Bulia na Veikabula na Kalou”


The Fiji Times » Susu maleya\nKEIRAU kalougata vakalevu ni veivuke vei keirau na matanitu kei iratou na Tabana ni Qoliqoli e na kena keli e rua na neirau tobu ni susu ika kei na ikasusu (grasscup) e na neirau qele lisi ka rauta ni 26 na eka mai Waibau e Naitasiri.\nE vakadeitaka mai na i tukutuku oqori o Jojivini Keresi e dua na marama ni Buca Bay mai Cakaudrove ka vakawati ki vei Rokora Nane Keresi, ka turaga talega ni Koroalau e Cakaudrove.\nE kaya na marama ni (Buca Bay always nice) oqo ni rau kalougata vakalevu ni veiwatini, e na nodratou veivuke na Tabana ni Qoliqoli e na kena vakarautaki na nodrau tobu ni ika, na kena caka na paipo ka kena i usutu ni ratou solia wale na ika lalai me ra la’ki vakatawana na nodrau tobu.\n‘Sa tiko e na neirau i tuvatuva me dua na cakacaka mamada me keirau vakaogai keirau tiko kina ni sa toso cake tiko na yabaki ni bula.\n‘Me vaka ga ni keirau sa qase tiko mai ka keirau sa na sega ni rawa ni cakava e so na cakacaka bibi, me vaka na tei tavioka se tei dalo, ka keirau sa lokuca vata me keirau vakaogai keirau tu ga e na dua na cakacaka mamada.\n‘Ia, keirau vakavinavinaka sara vakalevu tikoga vei iratrou na Tabana ni Qoliqoli e na nodratou vakadonua na neirau kerekere, ka keirau sa mai raica na kena vakavatukana e na gauna oqo,’ e kaya.\nTomana na marama yabaki 61 oqo ni rau a tekivu susu ika mai e na yabaki 2014, ka qai yacova mai na mua ni yabaki 2015, rau sa tekivu tatamusuki tale kina.\nKuria o Keresi ni matai ni nodrau tatamusiki oya na tobu e tiko kina e 4000 na maleya ka rau volitaka mai na vula o Noveba ni 2015 ki na Janueri ni yabaki sa oti, ka rau qoqota kina e $13,600.77.\n‘Keirau volivolitaki ga e na veimacawa e na loma ni vula tolu ka’u sa vakamacalataka toka oti oqori e cake ka’u vakavinavinaka vakalevu ni ra taleitaka na dau volivoli na volia na maleya bulabula ka ra se ribariba sara tu ga vakavinaka e na loma ni vokete vakarautaki.\n‘Vei au e rawarawa toka na susuga na ikasusu (grasscup) ka ni kena kakana na co (paragrass) ka solia wale tu ga na Kalou Levu ko Jiova, ka ra bula tu ga vakaveitalia e na yasa ni tobu ni ika, ka keirau sega tale ni volia na kedra me vakataka na kedra kakana na maleya,’ e kaya.\nKuria o Keresi ni vakavinavinaka vakalevu vei ira na dau veidigitaki vei ira na dau teitei kei na susu ika ni bau digitaki o koya, ka rawata talega e dua na kena i cocovi ni marama dau susu ika duadua e na wasewase o Naitasiri, ka vakayacori tiko na kena soqo e na ruku ni wavu mai Nausori e na macawa sa oti.\nMe vaka ga ni sa vakauqeti tiko me da kania vakalevu na kakana bulabula e na gauna oqo, me rawa ni vorata na mate sureti (NCD), sa tu gona kina na nona vakanuinui o Keresi ni na vakabalavutaka tiko na nodrau bula na Daunilewa, me rawa ni rau tomana tale tiko na cakacaka vinaka ka rau sa tekivuna tiko e na gauna oqo.


NA LAKO YANI 8 FOV - A sa kaya vei Mosese ko Jiova, Mo - Bible Search\nNA LAKO YANI 7 NA LAKO YANI 9\nNA LAKO YANI 8\nSa lako mai na boto, 1-7. Sa veivutuni ko Fero, a sa mate na boto; ka qai vakaukauwataka na lomana ko Fero, 8-15. Sa lako mai na kutu, 16-19 kei na lago, 20-24. Sa kacivi Mosese ko Fero me masuta na Kalou me kau tani na lago, a sa kau tani e na masu i Mosese; ka qai vakaukauwataka tale na lomana ko Fero, 25-32.\n1A sa kaya vei Mosese ko Jiova, Mo lako vei Fero, ka kaya vua, Sa vosa vakaoqo ko Jiova, Mo laivi ira na noqu tamata me ra lako, me ra qaravi au: 2Ia kevaka ko sa bese ni laivi ira me ra lako, raica, ka'u na yavita na nomu veiyasana kecega e na boto: 3ia ena vakatubura vakalevu na boto na uciwai, a ra na lade cake ka curuma na nomu vale, kei na nomu vale ni moce, ka lade ki na nomu i mocemoce, ka curuma na nodra vale era qaravi iko, kivei ira na nomu tamata, ki na nomu lovo, kei na nomu sedre sa natuki kina na madrai: 4ia na boto ena lakovi iko, kei ira na nomu tamata, kei ira kecega era qaravi iko.\n5Sa kaya talega vei Mosese ko Jiova, Mo kaya vei Eroni, Mo dodoka na nomu i titoko ka tu e na ligamu vaka ki na uciwai lalai, kei na uciwai, kei na drano, ka vakayacora mai na boto me lakova na dela ni vanua ko Ijipita. 6A sa dodoka na ligana ko Eroni vaka ki na wai kecega mai Ijipita; a sa lako cake mai na boto, ka ubia na vanua ko Ijipita. 7A ra sa kitaka vakakina na daucaka-mana e na nodra i valavala vuni, a ra sa kauta cake mai na boto ki dela ni vanua ko Ijipita.\n8Sa qai kacivi Mosese kei Eroni ko Fero, ka kaya, Drau vakamasuti Jiova me kauta tani vei au na boto, vei ira talega na noqu tamata; au na qai laivi ira na tamata me ra la'ki vakacaboi soro vei Jiova. 9A sa kaya vei Fero ko Mosese, Mo ni vakaroti au: ka me'u vakamamasu ninaica e na vukumuni, kei na vukudra era qaravi kemuni, kei ira na nomuni tamata, me kau tani na boto maivei kemuni kei na nomuni veivale, me ra tiko ga e na uciwai? 10A sa kaya ko koya, E na mataka. A sa kaya ko koya, Ena vaka na nomuni vosa: mo ni kila kina ni sa sega e tautauvata kei Jiova na neimami Kalou: 11Ia ena lako tani maivei kemuni na boto, mai na nomuni veivale, maivei ira talega era sa qaravi kemuni, kei ira na nomuni tamata; ka na tiko ga e na uciwai. 12A rau sa lako tani vei Fero ko Mosese kei Eroni: a sa tagi vei Jiova ko Mosese e na vuku ni boto ka kauta ko koya vei Fero. 13A sa kitaka ko Jiova me vaka na vosa i Mosese; a sa mate yani na boto mai na veivale, mai na veirara, mai na veiwere talega. 14A ra sa dui binibinia vata: a sa bona sara na vanua. 15Ia ni sa raica ko Fero era sa vakacegu, sa vakaukauwataka na lomana, ka sa sega ni vakarorogo vei rau; me vaka ka kaya ko Jiova.\n16A sa vosa vei Mosese ko Jiova, Mo kaya vei Eroni, Mo dodoka na nomu i titoko, ka yavita na kuvu ni vanua, me vuki kina me kutu e na vanua taucoko ko Ijipita. 17A rau sa kitaka vakakina; ni sa dodoka ko Eroni na nonai titoko ka tu e na ligana, ka yavita na kuvu ni vanua, a sa tiko na kutu e na tamata, kei na manumanu; a kuvu ni vanua taucoko sa yaco me kutu e na vanua taucoko ko Ijipita. 18A ra sa kitaka vakakina na daucaka-mana e na nodra i valavala vuni, ka me vakatubura na kutu, a ra sa sega ni rawata: a sa tiko na kutu e na tamata, kei na manumanu. 19A ra sa qai kaya vei Fero na daucaka-mana, Oqo nai qaqalo ni Kalou: a sa kaukauwa na loma i Fero, ka sa sega ni vakarorogo vei rau ko koya; me vaka ka kaya ko Jiova.\n20A sa kaya vei Mosese ko Jiova, Mo sou e na mataka, ka la'ki tu e na mata i Fero; raica, sa lako mai ki na wai; ia mo kaya vua, Sa kaya vakaoqo ko Jiova, Mo laivi ira na noqu tamata me ra lako, me ra qaravi au: 21ia kevaka ko sa bese ni laivi ira na noqu tamata me ra lako, raica, ka'u na tala na yavusa lago, vei iko, kei ira era qaravi iko, kei ira na nomu tamata, ki na nomu veivale talega: ia ena oso na nodra veivale na kai Ijipita e na yavusa lago, kei na qele talega era tiko kina: 22Ia e na siga ko ya ka'u na wasea na vanua ko Koseni, era tiko kina na noqu tamata, me kakua ni tiko kina na yavusa lago; mo kila kina ni sa au ko Jiova e vuravura; 23ia ka'u na vakatakilakilataki ira na noqu tamata kei na nomu tamata: ena caka e na mataka nai vakatakilakila oqo. 24A sa cakacaka vakakina ko Jiova; a sa lako mai na yavusa lago, na ka levu, ki na vale i Fero, kei na nodra vale na nona tamata: a sa ca na vanua e na veiyasana kecega mai Ijipita, ni sa ka levu na yavusa lago.\n25A sa kacivi Mosese kei Eroni ko Fero, ka sa kaya, Dou lako, mo dou vakacaboi soro vua na nomudou Kalou e na vanua oqo. 26A sa kaya ko Mosese, Sa sega ni dodonu me keimami kitaka vakaoqori: ni keimami na vakacabora vei Jiova na neimami Kalou na ka era vakatabuya na kai Ijipita: raica, kevaka keimami sa vakacabora e matadra na ka era vakatabuya ko ira na kai Ijipita, era na sega beka ni vakaviriki keimami e na vatu? 27Keimami na lako ga ka bogi tolu ki na lekutu, ka vakacaboi soro vei Jiova na neimami Kalou, me vaka ena vakarota vei keimami ko koya. 28A sa kaya ko Fero, Au na laivi kemudou mo dou lako me vakacaboi soro vei Jiova na nomudou Kalou e na lekutu: ia dou na kakua ga ni lako vakayawa: drau masulaki au. 29A sa kaya ko Mosese, Raica, ka'u sa lako tani vei kemuni, ia ka'u na vakamasuti Jiova me lako tani na yavusa lago vei Fero, vei ira era qaravi koya, kei ira na nona tamata, e na mataka: ia me kakua ni lasu tale ko Fero, ni sa sega ni laivi ira na tamata me ra la'ki vakacaboi soro vei Jiova.\n30A sa lako tani vei Fero ko Mosese, ka masuti Jiova. 31A sa cakava ko Jiova me vaka na vosa i Mosese; a sa kauta tani na yavusa lago vei Fero, vei ira era qaravi koya, kei ira na nona tamata: sa sega ni vo e dua. 32A sa vakaukauwataka na lomana ko Fero e na siga talega oqo, ka sa bese ni laivi ira na tamata me ra lako.


O keda kece meda na vakatulewa. Ena dua ga vei rau, meda qaravi Jiova se da qaravi Setani kei na nona ilala timoni. Ena sega ni rawa ni wase rua noda veiqaravi. Ia sa ka vakayalomatua ga meda qaravi Jiova!\nE Vinaka o Jiova\nEda sa raica mai ni kamikamica vei ira na timoni mera dau vakamavoataki keda se lawakitaki keda. O Jiova e sega ni dau vaka oya. E lomani keda na tamata me vaka ga e dua na tama ni dau lomana na luvena. O koya na iVurevure ni “solisoli vinaka kecega kei nai solisoli kecega e yaga sara.” (Jemesa 1:17) E sega ni bureitaka na ka vinaka vei keda, kevaka sara mada ga me na vakayalia kina na ka duadua e talei vua.—Efeso 2:4-7.\nO Jisu, na Luve ni Kalou, e lomani ira na tamata ena nona vakabulai ira mai na nodra tauvimate\nVakasamataka na veika e cakava e vuravura o Jisu, na Luve ni Kalou. Era vosa rawa na galu, era rai na mataboko. E vakabulai ira na vukavuka kei na lokiloki. E vakatalai ira tani na timoni qai walia na veimataqali mate. Ena kaukaua ni Kalou, e bau vakatura tale ga na tamata mate o Jisu.—Maciu 9:32-35; 15:30, 31; Luke 7:11-15.\nE sega vakadua ni dabui keda o Jiova, ia e dau vosa dina ga. E sega ni dau veivakaisini.—Tiko Voli Mai na Lekutu 23:19.\nCata na iValavala Dukadukali\nEra le vica na milioni era vesuki tu ena vakasama butobuto kei na lasu me vaka ga na lago e vesuki ena viritalawalawa. Era rerevaki ira na mate. Era rerevaki ira na timoni. Era leqataka na vakadraunikau, na cakaisausau, era cakava na idranumi kei na rewa. Era vesuki tu ena vakabauta kei na itovo e yavutaki ena lasu i Setani na Tevoro. Ia o ira na tamata ni Kalou era sega ni coriti ena veika vaka oya.\nO Jiova e kaukaua cake sara vei Setani. Ke o qaravi Jiova, ena taqomaki iko o koya mai vei ira na timoni. (Jemesa 4:7) Ena sega ni mana vei iko na vakadraunikau. Me kena ivakaraitaki mai na dua na koro mai Nigeria, ni a sega ni via lako tani mai kina e dua na iVakadinadina, eratou qai vakadraunikautaki koya e le tolu na dauvakadraudrau. Ia ni a sega ni mate na iVakadinadina ena vuku ni nodratou vakadraunikau, e qai lako vua e dua vei iratou na dauvakadraudrau oya me lai kere veivosoti.\nEra vakama nodra ivola ni vakatevoro na kai Efeso\nKe ra vakasagai iko na timoni, mo kaciva na yaca i Jiova, ni na taqomaki iko o koya. (Vosa Vakaibalebale 18:10) Ia me rawa ni taqomaki iko na Kalou, e dodonu mo biuta tani vakadua na ka kece e vauci ena vakatevoro kei na nodra qaravi na timoni. Era cakava oya na dausokalou vua na Kalou mai Efeso makawa. Era soqona na nodra ivola kece ni vakatevoro ra qai vakama. (Cakacaka 19:19, 20) Mera cakava tale ga oqo na tamata ni Kalou nikua. Biuta tani na rewa, qato, itaube, ivola ni vakatevoro, se cava tale e vauci ena veika vakatevoro.\nMuria na Sokalou Dina\nKe o via vakamarautaka na Kalou, e sega ni rauta ga mo biuta na sokalou lasu kei na caka ca. E dodonu mo muria sara na sokalou savasava. Na iVolatabu e vakaraitaka na ka e dodonu me caka:\nMo dau tiko ena soqoni vakarisito.—Iperiu 10:24, 25\nVulica na iVolatabu.—Joni 17:3\nVunau vei ira na tani.—Maciu 24:14\nMasu vei Jiova.—Filipai 4:6, 7\nMo papitaiso.—Cakacaka 2:41\nMai Veitokani kei Ira na iVakadinadina i Jiova\nO Setani kei ira nona timoni e tiko nodra tamata e vuravura era vakavuvulitaka na cala ra qai muria tale ga. O Jiova tale ga e tiko na nona tamata. Oqo o ira na iVakadinadina i Jiova. (Aisea 43:10) Sa sivia e ononamilioni na iVakadinadina e veiyasa i vuravura. O ira kece oqo era saga mera caka vinaka ena nodra vakavulici ira na tani ena ka dina. O na rawa ni sota kei ira ena Kingdom Hall ena levu na vanua. Era na marautaka sara ga mo gole yani kina.\nNa nodra itavi mera vukei ira na tani mera mai qarava na Kalou. Era na vakavulici iko ena iVolatabu ena nomu vale, era na vukei iko mo sokaloutaki Jiova ena sala e dodonu. O na sega ni sauma kina e dua na ilavo. Era marau na iVakadinadina mera veivakavulici ena ka dina baleta nira lomani ira na wekadra, era lomani koya tale ga na Kalou o Jiova.\nEra na vukei iko na iVakadinadina i Jiova mo qarava na Kalou\niMeli iMeli Qaravi Jiova, me Kua o Setani


E Vakailavotaki Vakacava Nodra Cakacaka na iVakadinadina i Jiova? | FAQ\nWILIKA ENA VOSA Abkhaz Afrikaans Albanian American Sign Language Amharic Arabic Armenian Armenian (West) Assamese Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Bengali Bicol Bislama Bosnian Boulou Brazilian Sign Language Bulgarian Cambodian Catalan Cebuano Chavacano Chichewa Chilean Sign Language Chin (Hakha) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Cinyanja Colombian Sign Language Croatian Czech Damara Dangme Danish Digor Drehu Dutch Edo Efik English Esan Estonian Ewe Fante Faroese Filipino Sign Language Finnish French French Sign Language Ga Galician Garifuna Georgian German German Sign Language Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Hunsrik Iban Icelandic Igbo Iloko Indonesian Isoko Italian Itsekiri Japanese Javanese Kabiye Kabuverdianu Kabyle Kachin Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Konkani (Roman) Korean Korean Sign Language Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lambya Latvian Lingala Lithuanian Low German Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mingrelian Mixe (North Central) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyungwe Nzema Oromo Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Cyrillic Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Solomon Islands Pidgin Spanish Spanish Sign Language Sunda Swahili Swahili (Congo) Swati Swedish Tagalog Tahitian Tajiki Talian Tamil Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tsonga Turkish Turkmen Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Xavante Xhosa Yoruba Zapotec (Isthmus) Zapotec (Lachiguiri) Zapotec (Quiatoni) Zulu vakaViti\nE vakailavotaki na neimami cakacaka vakavunau ena neimami cau na iVakadinadina i Jiova. E sega ni caka na kumuni ilavo ena neimami soqoni, keimami sega tale ga ni solia na ikatini. (Maciu 10:7, 8) E vakarautaki ga na kato ni cau ena neimami vale ni soqoni. Ke dua e via cau, me biuta ena kato qori na ka e via solia, ia sega ni dua tale ena kila na levu ni ka o solia.\nDua na vuna e rawarawa kina na neimami qarava na veika vakailavo oya nira sega ni saumi o ira na neimami iliuliu ni lotu. Kuria qori ni keimami sega ni saumi me keimami vunau e veivale, qai rawarawa tale ga na itaratara ni neimami vanua ni sokalou.\nNa cau kece e vakau ina valenivolavola ni tabana ni iVakadinadina i Jiova e vakayagataki me vukei ira na vakaleqai ena leqa tubukoso, me tokoni ira na neimami daukaulotu kei ira na ivakatawa era dau sikova na veivavakoso. E vakayagataki tale ga na ilavo qori me tara kina na vanua ni sokalou ena matanitu e se vakatorocaketaki tiko, kei na kena tabaki qai vakau na iVolatabu kei na ivola vakaivolatabu tale eso.\nE vakatau vua na tamata yadua ke via cau ena saumi ni so na ka ena nona vanua, me cau ina cakacaka e vuravura raraba, se cau ruarua kina. E vakarautaki ena ivavakoso kece na itukutuku vakailavo mera kila tiko na lewena.\nNa “iyau” cava e tukuni ena Vosa Vakaibalebale 3:9, eda na vakayagataka vakacava meda tokona kina na sokalou dina?\nEra Saumi na Nodra iLiuliu ni Lotu na iVakadinadina i Jiova?\nE Tuvanaki Vakacava na iVavakoso ni iVakadinadina i Jiova?